title: Alexander Bergström

text: Bergström palasi kaudeksi 2011–2012 Rögle BK:hon, jota hän oli kauden päätteeksi nostamassa Elitserieniin. Bergström siirtyi kaudeksi 2012–2013 jatkamaan kuitenkin Allsvenskan-uraansa vuoden mittaisella sopimuksella Malmö Redhawksin joukkueeseen. Hän oli 12 osumallaan joukkueen kolmanneksi paras maalintekijä Henrik Hettan kanssa. Kaudeksi 2013–2014 Bergström siirtyi kaksivuotisella sopimuksella Karlskrona HK:hon. Hän oli tehoilla 21+19=40 joukkueen toiseksi paras maalintekijä ja kolmanneksi paras pistemies. Bergström sijoittui Allsvenskanin maalipörssissä kuudenneksi ja jakoi pistepörssin yhdeksännen sijan Mora IK:n Jonas Westerlingin kanssa. Kaudella 2014–2015 hän nousi Karlskronan varakapteeniksi ja oli joukkueen paras syöttäjä Joel Kellmanin kanssa sekä toiseksi paras pistemies hänen jälkeensä tehoilla 15+22=37. Bergström oli kauden päätteeksi nostamassa Karlskronaa SHL:ään (ent. Elitserien). Huhtikuussa 2015 hän teki joukkueen kanssa kolmivuotisen jatkosopimuksen.


title: Alexander Bergström

text: Kaudella 2015–2016 Bergström teki SHL-debyyttinsä 29-vuotiaana. Hän pelasi ensimmäisen SHL-ottelunsa kauden avauskierroksella 16. syyskuuta 2015 Färjestad BK:ta vastaan. SHL-uransa avausmaalin Bergström teki hänen viidennessä ottelussaan 30. syyskuuta 2015 vieraissa Luleå HF:ää vastaan. Kaikkiaan hänen ensimmäinen pääsarjakautensa toi 37 runkosarjaottelussa tehot 10+15=25 ja viidessä karsintasarjan ottelussa tehot 2+2=4. Bergström oli runkosarjassa Karlskronan kolmanneksi paras pistemies Riley Holzapfelin kanssa. Kaudella 2016–2017 hän oli tehoilla 15+25=40 joukkueen paras pistemies ja syöttäjä. Bergström jakoi myös Karlskronan sisäisen maalipörssin voiton Joel Kellmanin ja Mattias Guterin kanssa. Hän sijoittui koko SHL:n pistepörssissä kuudenneksi.


title: Alexander Bergström

text: Bergström on pelannut Ruotsin A-maajoukkueessa yhdeksän ottelua tehopistein 2+2=4. Hän teki A-maajoukkuedebyyttinsä Karjala-turnauksen Plzeňissä pelatussa avausottelussa 3. marraskuuta 2016 Tšekkiä vastaan. Bergströmin ensimmäinen A-maajoukkuemaali syntyi Channel One Cupissa 17. joulukuuta 2016 Moskovan Megasport-urheilupalatsissa Suomea vastaan.


title: Piilomaan pikku aasi

text: Piilomaan pikku aasi on televisiosarja, joka perustuu Lea Pennasen kirjaan Piilomaan Pikku Aasi. Se on klassinen satu hyvästä ja pahasta. Piilomaa-sarjan hahmoja ovat Pikku Aasi, Korppu-koira, Pikimusta kissa, Lasse Lämppä, Aasi Isaskar ja muut eläinsankarit. Se on pienen aasinpojan kasvutarina. Kuvat on piirtänyt sekä kirjaan että sarjaan Maija Karma ja musiikin säveltänyt Lucjan Czaplicki. Lukijana toimii Irma Tanskanen.


title: Ragnarok Juletide

text: Ragnarok Juletide on 7. marraskuuta 2014 Spinefarm Recordsin julkaisemana ilmestynyt Raskasta joulua -projektin albumi. Sillä suomalaiset rock- ja metallimuusikot esittävät uudelleensovitettuja versioita joululauluista. Se on neljäs projektin julkaisema levy.


title: Ragnarok Juletide

text: Levy on projektin ensimmäinen englanninkielinen levy. Se sijoittui Suomen albumilistalla 43:nneksi.


title: Jalkapallon Suomen Cup 2017

text: Jalkapallon Suomen Cup 2017 on 63. kerran järjestettävä Suomen Cup. Cupiin saivat osallistua Palloliiton jäsenseurojen aikuisten joukkueet, jotka osallistuvat liiton tai piirien viralliseen kilpailutoimintaan, ei kuitenkaan JKKI-joukkueet.


title: Jalkapallon Suomen Cup 2017

text: Suomen Cup alkoi kauden 2016 aikana ja päättyy finaaliin syksyllä 2017. Ensimmäistä kertaa cupissa pelataan lohkovaihe, johon osallistuvat kahden korkeimman sarjatason joukkueet, kauden 2016 kakkosen nousukarsintaan osallistuneet joukkueet sekä alkukierroksilta jatkoon edenneet joukkueet siten, että lohkovaiheessa on mukana 30 joukkuetta. Lohkovaihe pelataan tammi-maaliskuussa 2017.


title: Jalkapallon Suomen Cup 2017

text: Lohkovoittajat etenevät suoraan puolivälieriin. Toiseksi sijoittuneet ja paras kolmanneksi sijoittunut karsivat puolivälieräpaikasta.


title: Jalkapallon Suomen Cup 2017

text: Kahdeksan maalia


title: Jalkapallon Suomen Cup 2017

text: Seitsemän maalia


title: Jalkapallon Suomen Cup 2017

text: Kuusi maalia


title: Jalkapallon Suomen Cup 2017

text: Viisi maalia


title: Jalkapallon Suomen Cup 2017

text: Neljä maalia


title: Mevlüt Mert Altıntaş

text: Mevlüt Mert Altıntaş (24. kesäkuuta 1994 Söke, Turkki – 19. joulukuuta 2016 Ankara, Turkki) oli turkkilainen poliisi, joka surmasi Venäjän Turkin-suurlähettilään Andrei Karlovin valokuvanäyttelyn avajaisissa Ankarassa.


title: Mevlüt Mert Altıntaş

text: Altıntaş syntyi keskituloiseen perheeseen Söken kaupungissa, Aydınin provinssissa vuonna 1994. Hänen vanhempansa Israfil ja Hamidiye Altıntaş työskentelivät kangastehtaassa ja naapurit kuvailivat perhettä ”aivan tavallisiksi ihmisiksi”. Yksi Altıntaşien naapureista kertoi, ettei heillä koskaan ollut mitään ongelmia keskenään. Kun Mevlüt Altıntaş muutti Ankaraan, hän liittyi paikallisiin poliisivoimiin.


title: Mevlüt Mert Altıntaş

text: 19. joulukuuta 2016 Altıntaş käveli sisään Ankaran nykytaiteen keskukseen, jossa Venäjän Turkin-suurlähettiläs Andrei Karlov oli pitämässä puhetta näyttelyn avajaisten vuoksi. Mustaan pukuun pukeutunut Altıntaş vältti metallinpaljastimet näyttelyn sisäänkäynnillä näyttämällä poliisin virkamerkkinsä. Muutama minuutti myöhemmin Mevlüt Mert Altıntaş ampui Karlovia pistoolilla selkään yhdeksän kertaa. Ampuja huusi samalla: ”Allahu akbar”, ”Älkää unohtako Syyriaa, älkää unohtako Aleppoa!”, ”Kaikki, jotka osallistuvat tähän tyranniaan, pidetään vastuussa”. Altıntaş kuoli tulitaistelussa poliisin luotiin. Hänellä on kerrottu olevan yhteyksiä islamistiseen Al Nusra -järjestöön.


title: Sounds Like Searchers

text: Sounds Like Searchers on brittiläisen The Searchers -yhtyeen vuonna 1965 julkaistu neljäs albumi. Sen pop rock -voittoinen materiaali koostuu yhtyeelle tyypillisesti pääosin lainakappaleista. Cover-versio LaVern Bakerin levytyksestä ”Bumble Bee” oli Searchersin viimeinen top 40 -hitti Yhdysvalloissa. Albumi ylsi Britanniassa listan kahdeksanneksi ja on siten yhtyeen viimeinen Britanniassa listoille noussut studiolevy.


title: Sounds Like Searchers

text: Yhdysvalloissa albumi julkaistiin nimellä "The New Searchers LP". Kappalelistassa on yhden kappaleen ero; ”Let the Good Times Roll” on korvattu laululla ”What Have They Done to the Rain”.


title: Sounds Like Searchers

text:
A-puoli
B-puoli


title: Georg Hellat

text: Georg Hellat (4. maaliskuuta 1870 Puka, Liivinmaan kuvernementti – 21. elokuuta 1943 Tallinna, Viro) oli virolainen arkkitehti. Hänen merkkitöitään on virolaisten miesylioppilaiden seuran talo Tartossa.


title: Georg Hellat

text: Hellat opiskeli Pietarissa Nikolai I:n mukaan nimetyssä teknillisessä koulussa. Hän valmistui 1900 ja työskenteli pietarilaisessa Karl Schmidtin toimistossa. Vuodesta 1909 hän työskenteli omissa nimissään. Hän teki suunnittelutöitä lähinnä Tartossa, Pärnussa ja Valgassa.


title: Georg Hellat

text: Hellat oli ensimmäinen ammattimainen virolainen arkkitehti. Hän oli Tallinnan ensimmäinen kaupunginarkkitehti 1913–1915.


title: Georg Hellat

text: Hellatin puoliso oli virolainen laulaja ja laulupedagogi Ludmilla Hellat-Lemba (1879–1945).


title: Kejsmolandsbackenin jätinkirkko

text: Kejsmolandsbackenin jätinkirkko on Pohjanmaalla Pedersören Purmossa sijaitseva jätinkirkko.


title: Kejsmolandsbackenin jätinkirkko

text: Jätinkirkko sijaitsee Purmon kirkosta 10,5 kilometriä eteläkaakkoon Edetissä olevalla Kejsmolandsbackenin mäellä 950 metriä Purmonjoesta länteen. Mäen 55 metrin korkeuskäyrän eteläpäässä sijaitsee selvästi hahmoteltavissa oleva jätinkirkko.


title: Kejsmolandsbackenin jätinkirkko

text: Mäen päällä sijaitsee kivistä puhtaaksi raivattu terassimainen alue, jota kiertää kivivalli. Vallin pituus on 28 metriä ja leveys 20 metriä. Vallien sisälle jäävä alue on 15 metriä pitkä ja 10 metriä leveä. Kivivallin leveys vaihtelee 3–5 metriä. Jätinkirkon pituusakseli suuntautuu 42° pohjoissuunnasta vastapäivään eli luoteeseen. Kivivallissa on kaksi matalampaa kohtaa, joita kutsutaan porteiksi. Toinen portti aukeaa jätinkirkon keskikohdasta katsoen 43° pohjoissuunnasta myötäpäivään eli koilliseen ja toinen portti aukeaa 320° pohjoissuunnasta myötäpäivään eli luoteeseen.


title: Kejsmolandsbackenin jätinkirkko

text: Kivivallin ulkopuolelta on löytynyt kaksi kiviröykkiötä. Niitä arvellaan löytyvän vielä lisää. Kivivallin sisäpuolella on röykkiömäisiä muodostelmia ja niiden lisäksi havaittiin kaivettuja kohtia. Havaitut kohteet näkyivät selvästi vuonna 2008 tehdyn kulotuksen jälkeen.


title: Kejsmolandsbackenin jätinkirkko

text: Vuonna 2008 jätinkirkon alueella suoritettiin tarkastus (Kaisa Lehtonen ja Pentti Risla), mutta kohdetta ei ole tutkittu kaivauksin.


title: Lapponia (kirja)

text: Schefferus ryhtyi kirjan valmistelutyöhön 1671 Magnus de la Gardien toimeksiannosta, joka myös auttoi teokseen tarvittujen tietojen hankinnassa muun muassa Pohjanmaan läänin maaherran Johan Graanin ohella. Viimeksi mainittu sai myös monien lappalaisseurakuntien kirkkoherrat lähettämään Schefferukselle tietoja teosta varten, joskin Gabriel Tuderus myöhästyi tiedonkeruusta, saaden oman tekstinsä valmiiksi vasta vuonna 1673. Schefferus käytti toisaalta lähteinään myös antiikin ja keskiajan kirjailijoita ja historioitsijoita. Olaus Magnuksen kanssa, joka oli ollut Lappia koskevan tiedon auktoriteetti aiemmin, Schefferuksella oli sitä vastoin useita kiistoja. Lapponia-teoksesta tulikin sittemmin uusi keskeinen Lappia koskeva lähdeteos.


title: Lapponia (kirja)

text: Alkuperäinen teos painettiin Saksassa ja herätti ilmestyessään suurta huomiota. Jo samana vuonna siitä ilmestyivät käännökset englanniksi ja saksaksi, uusi englanninnos julkaistiin 1704 ja kolmas 1751. Ranskaksi teos ilmestyi 1678, hollanniksi 1682 ja vielä lyhennettynä 1716. Teokseen sisältyneet Olaus Sirmalta saadut saamenkieliset kaksi joikua saivat myös ansaitun arvostuksen.


title: Lapponia (kirja)

text: Lapponian ensimmäinen ruotsinkielinen painos ilmestyi vasta 1956 Ernst Mankerin toimittamana ja Henrik Sundinin ruotsintamana. Tuomo Itkosen suomennos perustuu maaherra Uuno Hannulan Saamelaisten Kristilliselle Kansanopistolle 1953 lahjoittamaan teoksen alkuperäiskappaleeseen, kääntäjä Tuomo Itkonen sai työnsä valmiiksi 27. joulukuuta 1962. Lapin tutkimusseuran julkaisema teos liitettiin Kariston klassilliseen kirjastoon, 2. painos ilmestyi vuonna 1979.


title: Lapponia (kirja)

text: Teoksessa on suomentajan alkusanat, kopio alkuperäisestä nimiösivusta, Schefferuksen omistuskirjoitus Magnus de la Gardielle päivättynä Upsalassa vappuna 1673, saatesanat “Suosiolliselle lukijalle”, Schefferukselle tietoja eli “kertomuksia” tarjonneiden henkilöiden ja muiden lähteiden luettelo, yhteensä 35 lukua ja niiden jälkeen vielä lyhyt aakkosellinen henkilölista ja sisällysluettelo.


title: Lapponia (kirja)

text: Schefferuksen listaamat tietolähteet ovat seuraavat: Adam Bremeniläinen, Albert Suuri, anonyymi ruotsalainen käsikirjoitus, Arngrimus Jonae, Herrodin tarujen tekijä, Pyhän Olavin tarujen tekijä, Bartolomeus Cocles, Johannes Baazius, Andreas Buraeus, Johan Buraeuksen käsikirjoitus, Cluverius, Damianus á Goës, Andreas Frisius, Hugo Grotius, Sigismund Herbersteniläinen, Johannes Jonston, Paulus Jovius, Lomenius Briennen kreivi, Magnus Olai (islantilainen), Johannes Magnus, Olaus Magnus, Sebastian Mynsteriläinen, Nicolaus Aronis, Olaus Petri Niureniuksen käsikirjoitus, Kaspar Peucerus, Ericus Plantinuksen käsikirjoitus, Zacharias Plantinuksen käsikirjoitus, C. Plinius, Procopius, Samuel Rheenin käsikirjoitus, Saxo Grammaticus, Julius Caesar Scaliger, Servius, Sigfrid Aronis, Olaus Matinpoika Sirma (lappalainen), Spirtsi Nils (lappalainen), M. Matth. Steuchiuksen käsikirjoitus, Peutingerin kartta, Tacitus, Johannes Tornaeuksen käsikirjoitus, Isac Vossius, Mikael Wexionius-Gyldenstolpe, Olaus Wormius ja Jacob Zieglerus.


title: Lapponia (kirja)

text: Teoksen 35 lukua ovat seuraavat: Lapinmaan nimestä, Lapinmaan sijainnista, Lapinmaan ilmastosta ja luonnosta, Lapinmaan jaotuksesta, Lapin kansa ruumiillisista ja henkisistä ominaisuuksista, Lapin kansan alkuperästä, Lappalaisten ensimmäisestä uskonnosta, Lappalaisten toisesta uskonnosta so. heidän kristillisyydestään, Pakanuuden jäänteistä tämän ajan lappalaisilla, Lappalaisten paikallisista jumalista ja miten niitä yhä palvellaan, Lappalaisten loitsuista ja noituudesta, Lappalaisten yhteiskuntaoloista, Oikeuslaitoksesta ja verotusoloista, Lapin markkinoista, Lapin kielestä, Lappalaisten asunnoista, Lappalaisten vaateuksesta, Lappalaisten ravinnosta, Lappalaisten metsästyksestä, Lappalaisten metästysaseista ja pyyntivälineistä, Lappalaisten käsitöistä, Lapin naisten askareista, Miesten ja naisten yhteisistä askareista, Lappalaisten joutoajoista ja leikeistä, Lappalaisten kosinta- ja häätavoista, Lasten synnyttämisestä ja kasvatuksesta, Taudeista, kuolemasta ja hautaamisesta, Lappalaisten nelijalkaisista kotieläimistä, Lapinmaan villeistä nelijalkaisista eläimistä, Linnuista, kaloista ja muista, Puista ja kasveista, Lapin metalleista, Kivistä, jalokivistä ja helmistä, Joista ja järvistä sekä Maaperästä ja vuorista.


title: Jakob Michelsen

text: Jakob Michelsen (s. 30. syyskuuta 1980) on tanskalainen jalkapallovalmentaja. Kesästä 2018 lähtien hän on toiminut tanskalaisen OB:n päävalmentajana.


title: Jakob Michelsen

text: Michelsen aloitti valmennusuransa vain 14-vuotiaana toimien TM Tønderin poikajoukkueiden valmentajana. Hän siirtyi vuonna 2001 Koldingin organisaatioon juniorivalmentajaksi ja edelleen IK Skovbakkeniin. Hän valmensi vuosina 2007–2009 Skovbakkenin naisten joukkuetta. Michelsen jatkoi kuitenkin seuran palveluksessa valmentaen seuran miesten edustusjoukkuetta. Hän nosti seuran Tanskan 2. divisioonaan kaudella 2009/10.


title: Jakob Michelsen

text: Tammikuussa 2011 Michelsen siirtyi Skovbakkenista Hobro IK:n peräsimeen. Michelsen valmensi Hobroa hyvällä menestyksellä, kunnes siirtyi vuonna 2012 maanmiehensä Kim Poulsenin rekrytoimana valmentamaan Tansanian juniorimaajoukkueitta. Maaliskuussa 2014 hän palasi kotimaahansa Skive IK:n päävalmentajaksi. Michelsen teki Skivessä loistavaa työtä ja nosti seuran 1. divisioonaan. Skive pelasi hänen alaisuudessaan ennätykselliset 18 perättäistä voitokasta ottelua.


title: Jakob Michelsen

text: Kesällä 2015 Michelsen siirtyi Skivestä SønderjyskEn päävalmentajaksi. Hän johdatti seuran historiallisesti Tanskan Superliigassa toiseksi. Sijoitus on seuran historian paras saavutus. Hänet palkittiin Tanskan vuoden parhaana valmentajana 2015. Michelsenin loistava työ eri seurojen päävalmentajana on nostanut hänet myös kansainväliseen maineeseen ja hän on saanut lempinimen "mini-Mourinho" taktisten näkemystensä vuoksi.


title: Jakob Michelsen

text: Marraskuun lopussa 2016 Michelsen allekirjoitti yllättäen kolmivuotisen sopimuksen Allsvenskan-seura Hammarby IF:n kanssa. Hän aloitti seuran päävalmentajana tammikuussa 2017. Michelsen luotsasi Hammarbyn Allsvenskanissa edellisen kauden tavoin yhdeksänneksi. Tammikuussa 2018 Hammarby kertoi purkaneensa tanskalaisen sopimuksen.


title: Jakob Michelsen

text: Kesäkuussa 2018 Michelsen palasi Tanskan Superliigan OB:n päävalmentajaksi.


title: Hummuli

text: Hummuli on pienkauppala (alevik) ja entinen kunta Tõrvan kunnassa Valgamaan maakunnassa Virossa. Hummuli liitettiin vuoden 2017 kuntauudistuksessa osaksi uutta Tõrvan kuntaa vuoden 2017 lokakuussa, jolloin Hummulista tuli Tõrvan kuntaan kuuluva pienkauppala.


title: Hummuli

text: Hummulin kunta sijaitsi Valgamaan länsiosassa Valgan pohjois- ja Tõrvan eteläpuolella. Kunnassa oli vuonna 2016 arviolta 829 asukasta, ja sen pinta-ala on 162,73 neliökilometriä.


title: Hummuli

text: Kuntaan kuului Hummulin pienkauppala ("alevik") ja kahdeksan kylää: Aitsra, Alamõisa, Jeti, Kulli, Piiri, Puide, Ransi ja Soe.


title: Hummuli

text: Vuonna 2011 Hummulin kunnassa oli 823 asukasta, joista 774 (94,0 %) oli virolaisia, 33 (4,0 %) venäläisiä ja 15 (1,8 %) muita kansallisuuksia.


title: Palupera

text: Palupera oli kunta Virossa Valgamaan maakunnassa.


title: Palupera

text: Vuoden 2017 kuntauudistuksessa Paluperan kunta jaettiin kahtia: kylistä seitsemän liitettiin uuteen Otepään kuntaan ja seitsemän Tartumaalle perustettuun Elvan kuntaan. Paluperan kylä siirtyi Elvaan.


title: Palupera

text: Kunta sijaitsi maakunnan koillisosassa Valgan koillis- ja Tarton lounaispuolella. Kunnassa oli arviolta 1 044 asukasta (vuonna 2016) ja sen pinta-ala on 123,29 neliökilometriä.


title: Palupera

text: Kuntaan kuului 14 kylää: Astuvere, Atra, Hellenurme, Lutike, Makita, Miti, Mäelooga, Neeruti, Nõuni, Palupera, Pastaku, Päidla, Räbi ja Urmi.


title: Palupera

text: Vuonna 2011 Paluperan kunnassa oli 1 373 asukasta, joista 1 275 (92,9 %) oli virolaisia, 75 (5,5 %) venäläisiä ja 24 (1,7 %) muita kansallisuuksia.


title: Puka

text: Puka on pienkauppala ja entinen kunta Virossa Valgamaan maakunnassa.


title: Puka

text: Vuoden 2017 kuntauudistuksessa Pukan kunta jaettiin kahtia: Pukan pienkauppala ja 11 kylää liitettiin uuteen Otepään kuntaan ja kuusi Tartumaalle perustettuun Elvan kuntaan. Vuodesta 2017 alkaen Puka on ollut Otepään kuntaan kuuluva pienkauppala.


title: Puka

text: Kunta sijaitsi Valgamaan pohjoisosassa Valgan pohjois- ja Tõrvan itäpuolella Võrtsjärven rannalla. Kunnassa oli arviolta 1 573 asukasta (vuonna 2016) ja sen pinta-ala oli 200,75 neliökilometriä.


title: Puka

text: Kuntaan kuului Pukan pienkauppala ("alevik") ja 18 kylää: Aakre, Kibena, Kolli, Komsi, Kuigatsi, Kähri, Meegaste, Palamuste, Pedaste, Plika, Prange, Purtsi, Põru, Pühaste, Rebaste, Ruuna, Soontaga ja Vaardi.


title: Puka

text: Vuonna 2011 Pukan kunnassa oli 1 527 asukasta, joista 1 497 (98,0 %) oli virolaisia, 18 (1,2 %) venäläisiä ja 12 (0,8 %) muita kansallisuuksia.


title: Afriqiyah Airwaysin lento 209

text: Afriqiyah Airwaysin lento 209 oli Afriqiyah Airwaysin Libyan sisäinen reittilento Sebhan lentoasemalta Tripolin kansainväliselle lentoasemalle. Lentoa operoinut Airbus A320-214 -matkustajalentokone kaapattiin 23. joulukuuta 2016, ja kone lensi kaappaajien vaatimuksesta Maltan kansainväliselle lentoasemalle, jossa kaappaajat antautuivat ja pidätettiin noin neljä tuntia laskeutumisen jälkeen.


title: Afriqiyah Airwaysin lento 209

text: Kaapattu kone oli elokuussa 2007 ensilentonsa lentänyt Airbus A320-214 (rekisteritunnus 5A-ONB, valmistenumero 3236).


title: Afriqiyah Airwaysin lento 209

text: Afriqiyah Airwaysin operoima A320-214 nousi 23. joulukuuta 2016 noin kello 10.10 paikallista aikaa Sebhan lentoasemalta Libyan sisäiselle lennolle, jonka määränpäänä oli Tripolin kansainvälinen lentoasema. Koneessa oli seitsemän miehistön jäsentä ja 111 matkustajaa, joista 82 oli miehiä, 28 naisia ja yksi vauvaikäinen lapsi. Kaksi nuorta libyalaismiestä kaappasi koneen hieman ennen kuin kone ehti aloittaa laskeutumisen alkuperäiseen määränpäähän sen lentäessä lentopinnalla 340. Libyalaismiehet väittivät pitävänsä hallussaan käsikranaatteja, ja vaativat koneen lentämistä Maltalle. Miehistö noudatti vaatimusta, ja kone laskeutui kello 11.32 paikallista aikaa Maltan kansainväliselle lentoasemalle, ja rullasi kiitotien 23 päähän. Lentoasema suljettiin muulta liikenteeltä ja tuolloin saapumassa olleet lennot ohjattiin Sisilian lentoasemille. Lentokenttä avattiin liikenteelle uudestaan kello 12.43. Noin puolen tunnin sulkemisella oli lopulta vaikutuksia noin 44 lentoon. Kaappaajat vapauttivat matkustajat kolmessa erässä, ensimmäisten päästessä pois koneesta noin kello 13.50. Kaappaajat antautuivat myöhemmin iltapäivällä, ja poistuivat koneesta noin kello 15.40. Kaikki koneessa olleet selvisivät elossa kaappauksesta. Antautumisensa jälkeen kaappaajat pidätettiin. Libyan ulkoministeri Taher Siala mukaan kaappaajat olivat pyytäneet turvapaikkaa Maltalta. Maltan pääministeri Joseph Muscat kuitenkin kielsi väitteen todenperäisyyden. Reutersin tietojen mukaan toinen kaappaajista oli Libyan entisen hallitsijan Muammar Gaddafin politiikkaa kannattavan puolueen johtaja. Hän heilutti Gaddafin hallintokauden aikaista Libyan täysvihreää lippua koneen ovella ennen antautumistaan. Kaappauksessa käytetyt aseet paljastuivat myöhemmin toimimattomiksi jäljitelmiksi.


title: Afriqiyah Airwaysin lento 209

text: Koneen matkustajat palasivat Tripoliin toisella Afriqiyah Airwaysin lennolla seuraavana päivänä, kaappaajien jäädessä kuulusteltavaksi Maltalle.


title: Netleyn linna

text: Netleyn linna on osa Henrik VIII:n rakennuttamaa rannikkolinnoitusten verkostoa. Se on luokiteltu Grade II* -luokan suojelukohteeksi. Linna sijaitsee noin 250 metriä lounaaseen Netleyn luostarista. Se oli miehitettynä vielä 1620-luvulla ja mahdollisesti vielä sisällissodan aikanakin, jolloin parlamentin joukkojen kapteeni Swaley valloitti linnan. Monarkian palauttamisen jälkeen se kävi tarpeettomaksi.


title: Netleyn linna

text: Rakennus remonntoitiin perusteellisesti vuosina 1885-90 goottilaista tyylisuuntausta noudattaen. Linna ja maat myytiin huutokaupassa vuonna 1936 ja pari vuotta myöhemmin ne osti Middlesex County Council vanhainkodiksi, joka avattiin vuonna 1939.


title: Eerik Juhananpoika Vaasa

text: Eerik Juhananpoika Vaasa", ruots. Erik Johansson Vasa" (1470 - 8. marraskuuta 1520) oli ruotsalainen valtaneuvos, joka tunnetaan kuitenkin parhaiten Kustaa Vaasan isänä. Eerik Vaasan vanhemmat olivat Juhana Kristerinpoika Vaasa ja Birgitta Kustaantytär Sture. Eerikin äiti oli Sten Sture vanhemman sisar.


title: Eerik Juhananpoika Vaasa

text: Hänet mestattiin 8. marraskuuta 1520 Tukholman verilöylyssä.


title: Jatuli (ryhmä)

text: Jatuli on epävirallinen stratigrafinen termi, joka viittaa Karjalaisten muodostumien kvartsiitteihin ja meta-areniitteihin sekä niihin liittyviin metavulkaniitteihin. Joskus jatuli- tai Jatulian-sanaa käytetään kuvaamaan näiden muodostumien kerrostumisjaksoa 2,3–2,1 miljardia vuotta sitten (vrt. Rhyacian). Jatuliryhmän päällä on Kaleva-ryhmän fylliitit ja dolomiitit.


title: Jatuli (ryhmä)

text: Jatulimuodostumat ovat syntyneet arkeeisen mantereen pinnalle purkautuneista laavoista ja niiden väliin kerrostuneista hiekkakivistä ja konglomeraateista. Jatulin nuorimman osan muodostavat syvänveden sedimentit kuten dolomiitit ja savikivet, joiden lomassa esiintyy varhaisimpia merkkejä elämästä Maapallolla kuten stromatoliitteja ja mustaliuskeita (ns. Meri-Jatuli 2,1–2,06 mrd vuotta sitten).


title: Jatuli (ryhmä)

text: Jatulin tyyppiesimerkkejä ovat Pohjois-Suomen liuskealueen kvartsiitti- ja vihreäkivimuodostumat Kuusamossa ja Kemissä kuten Rukatunturin muodostuma.


title: Kuhmukääpä

text: Kuhmukääpä ("Phellinus punctatus" syn. "Fomitiporia punctata") on Euraasiassa lehtipuilla tavattava kääpälaji, jonka on alun perin tieteelle kuvannut suomalainen mykologi Petter Karsten. Lajia tavataan etenkin pajuilla, eritisesti raidalla. Muita isäntäpuita ovat ainakin tuomi, pihlaja ja pähkinäpensas. Sitä on tavattu myös katajalla. Laji tuhoaa eläviäkin puita, mutta lahottaa erityisesti kuollutta puuainesta valkolahona. Itiöemä on aina kokonaan pinnanmyötäinen eli resupinaattinen eli se ei muodosta "lakkia" yläpintoineen. Pillistöä kuvataan lähinnä kanelinruskeaksi ja vuosirenkaalliseksi, ja se voi tulla parin sentin paksuiseksi. Pillejä on noin viisi kappaletta millimetrillä.


title: Kuhmukääpä

text: Arinakääpiä jaettaessa alasukuihin kuhmukääpää on kaavailtu mikroskooppisten ominaisuuksiensa ja DNA-analyysien perusteella sukuun Fomitiporia.


title: Nabaami

text: Nabaami eli etyleenibis(ditiokarbamiinihapon) natriumsuola (CHSNNa) on orgaaninen yhdiste. Yhdistettä käytetään maataloudessa sekä teollisuudessa sienten, bakteerien ja levien kasvua estävänä aineena.


title: Nabaami

text: Huoneenlämpötilassa nabaami on väritöntä kiteistä ainetta. Yhdiste liukenee veteen, mutta on liukenematonta moneen orgaaniseen liuottimeen. Aine on laajakirjoinen fungisidi ja tehoaa muun muassa "Phytophthora"-, "Aspergillus"- ja "Fusarium"-suvun homeisiin. Luonnossa nabaami hajoaa myrkylliseksi ja mahdollisesti karsinogeeniseksi etyleenitioureaksi.


title: Nabaami

text: Nabaamia valmistetaan etyleenidiamiinin, hiilidisulfidin ja natriumhydroksidin välisellä reaktiolla.


title: Nabaami

text: Nabaamia voidaan käyttää fungisidina maataloudessa vihannes- ja hedelmäviljelmillä. Se on myrkyllistä kasveille, minkä vuoksi se levitetään maaperään eikä kasvien lehdille. Teollisuudessa nabaamia käytetään estämään biofilmejä muodostavien bakteerien ja levien kasvua vesitankeissa ja putkistoissa. Nabaamia käytetään myös muiden bisditiokarbamaattifungisidien, esimerkiksi manebin, mankotsebin ja tsinebin valmistukseen.


title: Forseliuksen seminaari

text: Forseliuksen seminaari oli B. G. Forseliuksen (1660–1688) Tarttoon 1684 perustama opettajankoulutusta antanut oppilaitos, joka sijaitsi nykyisen Forselius-kymnaasin lähellä.


title: Forseliuksen seminaari

text: Seminaarissa koulutettiin kaksivuotisessa koulutuksessa ensimmäiset virolaiset opettajat 1684–1688. Heidät koulutettiin myös kanttoreiksi, sillä viranhoitoon kuului molemmat tehtävät. Paikkana oli Tarton piispan maatila "Papimõisa", sittemmin "Piiskopimõis", piispankartano, jossa on nykyisin Forseliuksen puisto. Opetukseen kuului lukeminen, aritmetiikka, teologia ja kirkkomusiikki, lähinnä virsilaulu, sekä lisäksi saksan kieli ja kirjansidonta. Seminaarista ehti valmistua sen toiminta-aikana 160 opettajaa.


title: Bengt Gottfried Forselius

text: Bengt Gottfried Forselius (1660 Harju-Madise – 19. marraskuuta 1688 Itämeri) oli virolainen opettaja ja seminaarin perustaja. Hänen isänsä oli Pohjois-Viroon muuttanut ruotsalainen pappi Johann Forselius, joka Suomessa opetettuaan siirtyi Viroon.


title: Bengt Gottfried Forselius

text: Forselius opiskeli lakia Wittenbergin yliopistossa. Hän perusti Tarttoon opettajaseminaarin, Forseliuksen seminaarin. Forselius kävi Tukholmassa useaan otteeseen hakemassa tukea toiminnalleen, sillä kartanonherrat vastustivat opetusta. Hän lähti jälleen 1688 esittelemään oppilaitosta Tukholmaan kuningas Kaarle XI:lle ja otti mukaansa kaksi poikaa Ignatsi Jaakin, joka oli Kambjasta, ja Pakri Hansu Jürin, joka oli Harju-Madisesta, esittelemään taitoja. He saivat kuninkaalta taidoistaan kultarahan, ja kuningas nimitti Forseliuksen Viron- ja Liivinmaan kansankoulujen tarkastajaksi, mutta hän hukkui paluumatkalla Itämerellä 19. marraskuussa 1688.


title: Bengt Gottfried Forselius

text: Forseliuksen kunniaksi on 1989 perustettu B. G. Forseliuse Selts, jonka ensimmäinen puheenjohtaja oli Arnold Rüütel. Seura jakaa useita tunnustuksia, muun muassa B. G. Forseliuksen mitalia. Seuran suunnitelmissa on kunnostaa Forseliuksen synnyinkoti.


title: Multiefekti

text: Multiefekti on erilaisissa sähköisissä soittimissa, kuten sähkökitarassa tai sähköbassossa käytettävä efektipedaali, jossa on kaksi tai useampia erilaisia efektejä ketjutettuna samassa laitteessa.


title: Multiefekti

text: Multiefekti on siitä hyödyllinen laite muusikolle, koska niihin voi yleensä tallentaa erilaisia asetuksia eli presettejä, joita voi itse säätää haluamallaan tavalla. Hyödyllinen ominaisuus on myös se, että presettiä vaihtamalla voidaan saada kytkettyä useita eri efektejä yhdellä napin painalluksella päälle ja pois, tai vaihtaa niin sanotusti "lennossa" täysin erilaiseen efektiyhdistelmään kesken soiton, kuten esimerkiksi säröstä puhtaaseen signaaliin. Kytkeminen voi tapahtua esimerkiksi erillisellä jalkakytkimellä, mikäli itse laite on pöytämallinen tai räkkilaite; tai itse laitteen omilla kytkimillä, mikäli kyseessä on niinkutsuttu lattiamalli.


title: Multiefekti

text: Multiefekteissä efektit ovat yleensä luotuja ohjelmointia käyttäen, tai digitaalisesti mallinnettuja tunnetuista ja huonosti saatavilla olevista klassisista efekteistä ja/tai vahvistimista, ja myös niiden ominaisuuksia on voitu muokata ja parannella, lisäten esimerkiksi säätömahdollisuuksia. Tämä ominaisuus tuo muusikoille mahdollisuuden käyttää klassikoiksi muodostuneita laitteita ja yhdistellä niitä haluamallaan tavalla; laitteita joita ei välttämättä ole helposti saatavilla, tai ne ovat hyvin kalliita. Tästä voidaan pitää esimerkkinä Ibanezin valmistamaa Tubescreamer-säröpedaalia (katso kuva, vihreä pedaali), jonka alkuperäisissä malleissa on käytetty tietynlaista operaatiovahvistinta, jonka valmistus on lopetettu jo vuosia sitten. Nämä alkuperäiset pedaalit ovat hyvin haluttuja, mutta myös vaikeasti saatavia ja usein hyvin kalliita.


title: Multiefekti

text: Toisena esimerkkinä voidaan pitää vanhoja niin sanottuja point-to-point -kytkentää käytettäviä Marshall, Fender tai Vox -putkivahvistimia, joita ei enää valmisteta, ja joiden saatavuus voi olla myös hyvin huono.


title: Multiefekti

text: Multiefektejä valmistavat muun muassa Boss ja Line 6, ja markkinoilla onkin nykyisin tekniikan ja tietotekniikan kehityttyä useita erilaisia multiefektejä, jotka käyttävät mallinnusta ja tuovat vanhojen laitteiden soundin monien saataville huokeammilla kustannuksilla ja ilman useiden erilaisten laitteiden keräämistä ja kytkemistä, ja tämä säästää myös johdotuksen aiheuttamaa signaalin heikkenemistä ja kohinaa.


title: Multiefekti

text: Multiefektejä on saatavilla myös ainoastaan tiettyihin efekteihin keskittyvinä laitteina, kuten esimerkiksi kaikuina tai säröinä.


title: Gore od ljubavi

text: Gore od ljubavi (Горе од љубави) on serbialaisen pop-folk-laulaja Svetlana Ražnatovićin kahdestoista studioalbumi. Se julkaistiin vuonna 2004.


title: Simran

text: Simran, myös Zimran tai Simra, (; ) oli Vanhassa testamentissa mainittu Abrahamin ja tämän toisen vaimon, Keturan ensimmäinen poika. Simranilla oli myös viisi nuorempaa veljeä, Joksan, Medan, Midian, Jisbak ja Suah. Hänen vanhemmat velipuolensa olivat ismaelilaisten heimon kantaisä Ismael sekä juutalaisuuden patriarkka Iisak.


title: Simran

text: Simran oli yksi niistä viidestä Abrahamin pojasta, jotka Abraham lähetti Kedemin maahan, pois Iisakin tieltä.


title: Simran

text: Simranilla oli myös kolme lasta.


title: Petrus Palmu

text: Petrus Palmu (s. 16. heinäkuuta 1997 Joensuu) on suomalainen jääkiekkoilija, joka pelaa SM-liigajoukkue Turun Palloseurassa lainalla NHL-joukkue Vancouver Canucksista. Hän on pelipaikaltaan oikea laitahyökkääjä.


title: Petrus Palmu

text: Elite Prospects -sivuston Tyler Parchemin mukaan Palmun vahvuuksiin kuuluu nopeus, peliäly ja hyökkäyspään taidot. Hän kykenee myös kohtalaisen hyvään puolustuspelaamiseen. Pieni koko on kuitenkin hieman rajoittanut Palmun pelaamista ja Parchemin mukaan häntä ei pääosin tämän vuoksi vielä heti varausikäisenä.


title: Petrus Palmu

text: Palmu on Jokipoikien kasvatti. Hän oli kaudella 2011–2012 C-nuorten SM-karsinnoissa joukkueensa paras pistemies ja syöttäjä sekä jakoi sisäisen maalipörssin voiton Ville Sorsan kanssa tehoilla 5+7=12. C-nuorten I-divisioonan runkosarjassa Palmu oli Jokipoikien paras pistemies ja syöttäjä tehoilla 29+23=52, joilla hän sijoittui sarjan maalipörssissä viidenneksi ja jakoi pistepörssin kahdeksannen sijan KJT:n Jerry Lehden kanssa.


title: Petrus Palmu

text: Kesällä 2012 Palmu muutti vain 14-vuotiaana yksin Helsinkiin ja siirtyi kaudeksi 2012–2013 Jokereiden junioreihin. Hän pelasi runkosarjan suurimmaksi osaksi seuran B-nuorissa, mutta Palmu vahvisti suurimman osan kevätkaudestaan kuitenkin Jokereiden C-nuoria. Hän voitti koko C-nuorten SM-sarjan pudotuspelien maalipörssin ja oli Jokereiden paras pistemies tehoilla 17+3=20. Palmu teki sarjan yhden kauden pudotuspelien maaliennätyksen, joka oli aiemmin Oskari Siikin (15 maalia) hallussa kaudelta 2010–2011. Kaudella 2013–2014 hän oli Jokereiden B-nuorten paras pistemies ja maalintekijä tehoilla 29+25=54, joilla Palmu jakoi B-nuorten SM-sarjan pistepörssin viidennen sijan Ässien Valtteri Tammen ja Bluesin Valtteri Poikolan kanssa. Hän voitti kauden päätteeksi B-nuorten Suomen-mestaruuden.


title: Petrus Palmu

text: OHL-joukkue Owen Sound Attack varasi Palmun 22. pelaajana . Hän siirtyi joukkueeseen kaudeksi 2014–2015 ja teki ensimmäisen OHL-kautensa runkosarjassa tehot 22+20=42. Palmu oli Attackin kolmanneksi paras maalintekijä Daniel Milnen kanssa. Kaudella 2015–2016 hän oli joukkueen paras maalintekijä ja toiseksi paras pistemies Bryson Cianfronen jälkeen tehoilla 23+26=49. Kaudella 2016–2017 Palmu kaksinkertaisti OHL:n yhden kauden piste-ennätyksensä tehoilla 40+58=98, joilla hän oli Attackin paras pistemies ja syöttäjä. Palmu sijoittui koko liigan pistepörssissä neljänneksi. Tehopistemäärä oli myös suomalaisten uusi yhden kauden piste-ennätys CHL:ssä. Hänen ennätyksensä rikkoi kuitenkin jo seuraavalla kaudella Aleksi Heponiemi (118 tehopistettä). Pudotuspeleissä Palmu oli joukkueensa paras maalintekijä 13 osumallaan. Neljännessä neljännesvälieräottelussa 29. maaliskuuta 2017 vieraissa Kitchener Rangersia vastaan hän onnistui tekemään kypärätempun. Palmun toinen maali syntyi ilmaveivillä. Hänen kolmas osumansa jäi Attackin 4–7-voittoon päättyneen ottelun ratkaisumaaliksi. Palmu valittiin kauden päätteeksi OHL:n toiseen tähdistökentälliseen.


title: Petrus Palmu

text: Vancouver Canucks varasi Palmun niin ikään yli-ikäisenä (20 vuotta) kuudennella kierroksella 181. pelaajana . Ennen tätä, toukokuussa 2017, hän teki kaksivuotisen SM-liigasopimuksen Turun Palloseuran kanssa kaudeksi 2017–2018. Elokuussa Palmu joutui muutamaksi viikoksi sivuun alavartalovamman vuoksi, mutta hän kuitenkin kuntoutui runkosarjan avauskierroksella, jolloin Palmu teki näin ollen liigadebyyttinsä 8. syyskuuta 2017 vieraissa Rauman Lukkoa vastaan. Hänet merkittiin TPS:n kakkosketjun vasempaan laitaan Éric Perrinin ja Patrik Virran viereen. Palmu sai ottelussa jääaikaa 14.37 minuuttia. Hän sai ottelussa myös yhden kahden minuutin jäähyn estämisestä. Palmun liigauran avausmaali syntyi hänen kolmannessa ottelussaan 12. syyskuuta 2017 Vaasan Sportia vastaan.


title: Petrus Palmu

text: Kaikkiaan Palmun tulokaskausi 2017–2018 toi 59 runkosarjaottelussa tehot 17+19=36, 11 playoff-ottelussa tehot 4+2=6 ja kahdessa CHL-ottelussa kaksi maalia. Hän voitti runkosarjassa koko SM-liigan tulokkaiden piste- ja maalipörssin. Palmu jakoi myös TPS:n sisäisen maalipörssin toisen sijan Ilkka Heikkisen kanssa edellään vain Éric Perrin. Kolmannessa puolivälieräottelussa, 24. maaliskuuta 2018, Saimaan Palloa vastaan, hän teki TPS:n 7–0-murskavoittoon päättyneessä ottelussa kaksi maalia sekä keräsi myös yhden syöttöpisteen. TPS:n avausmaalin tehneen Palmun osuma jäi näin ollen ottelun ratkaisumaaliksi ja vei joukkueen ottelusarjassa 3–0-johtoon. TPS eteni välieriin lopulta otteluvoitoin 4–2. Jani Kiviharju valitsi hänet ottelun alumnien tähtien kakkostähdeksi. Palmu palkittiin kauden päätteeksi SM-liigan vuoden tulokkaana Jarmo Wasaman muistopalkinnolla.


title: Petrus Palmu

text: Toukokuussa 2018 Palmu teki kolmivuotisen tulokassopimuksen Vancouver Canucksin kanssa. Seura lähetti hänet syksyn harjoitusleirin päätteeksi AHL-joukkue Utica Cometsin vahvuuteen. Palmun rooli joukkueessa jäi kuitenkin hyvin pieneksi ja hän vietti yli puolet alkukaudestaan katsomossa. Palmu pelasi kauden 28 ensimmäisestä ottelusta vain 12 tehden niissä yhden syöttöpisteen. Joulukuussa 2018 Canucks lainasi hänet takaisin TPS:ään loppukaudeksi 2018–2019.


title: Petrus Palmu

text: Palmu pelasi alle 20-vuotiaiden MM-kilpailuissa vuonna 2017 sekä alle 18-vuotiaiden MM-kilpailuissa vuonna 2015, jolloin hän voitti hopeaa. Palmu pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän voitti Suomen sisäisen pistepörssin tehoilla 4+4=8. Yhteensä Palmu on pelannut seitsemän nuorten ja 35 poikien maaottelua.


title: Petrus Palmu

text: Palmun isä Timo Palmu on entinen alempien sarjojen jääkiekkoilija.


title: Petrus Palmu

text: Kesällä 2017 Palmusta tuli kasvot Kuurnan voimalaitoksen alapuolella tapahtuvalle salakalastukselle hänen rehvasteltua sillä instagramissa. Alue on suosittu salakalastajien kalapaikka. Kalastus on alueella ankarasti kielletty joessa elävän äärimmäisen uhanlaisen Saimaan järvilohen suojelemiseksi.


title: Jesper Mattila

text:
Jesper Mattila (s. 9. lokakuuta 1997 Tampere) on suomalainen jääkiekkopuolustaja, joka pelaa NCAA:ssa Boston Collegessa. Mattilan identtinen kaksoisveli Julius on pelannut koko uransa ajan Jesperin joukkuetoverina.
Kaksosveljesten isä on Hannu Mattila ja isoisä oli Tapani Mattila, joka oli Kiekkoleijonana aateloitu.


title: Sangaste

text: Sangaste on pienkauppala ja entinen kunta Etelä-Virossa Valgamaan maakunnassa.


title: Sangaste

text: Vuoden 2017 kuntauudistuksessa Otepään ja Sangasten kunnat sekä iso osa Paluperan ja Pukan kunnista yhdistettiin uudeksi Otepään kunnaksi. Vuodesta 2017 alkaen Sangaste on ollut Otepään kuntaan kuuluva pienkauppala.


title: Sangaste

text: Kunta sijaitsi maakunnan itäosassa Valgan koillis- ja Tarton lounaispuolella. Kunnassa oli arviolta 1 268 asukasta (vuonna 2016) ja sen pinta-ala on 144,67 neliökilometriä.


title: Sangaste

text: Kuntaan kuului Sangasten pienkauppala ("alevik") ja 13 kylää: Keeni, Kurevere, Lauküla, Lossiküla, Mäeküla, Mägiste, Pringi, Restu, Risttee, Sarapuu, Tiidu, Vaalu ja Ädu.


title: Sangaste

text: Vuonna 2011 Sangasten kunnassa oli 1 286 asukasta, joista 1 251 (97,3 %) oli virolaisia, 18 (1,4 %) venäläisiä ja 15 (1,2 %) muita kansallisuuksia.


title: The Best (Nikolai Noskovin albumi)

text: The Best on venäläisen rock-muusikko Nikolai Noskovin kokoelma-albumi, joka julkaistiin 7. lokakuuta 2016.


title: Taheva

text: Taheva () on kylä ja entinen kunta Valgan kunnassa Valgamaan maakunnassa Virossa. Se sijaitsee maakunnan eteläosassa Valgan kaupungin kaakkoispuolella Latvian rajalla.


title: Taheva

text: Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi.


title: Taheva

text: Kunnassa oli arviolta 736 asukasta (vuonna 2016) ja sen pinta-ala on 204,79 neliökilometriä.


title: Taheva

text: Vuonna 2011 Tahevan kunnassa oli 771 asukasta, joista 714 (92,6 %) oli virolaisia, 24 (3,1 %) venäläisiä ja 30 (3,9 %) muita kansallisuuksia.


title: Taheva

text: Kuntaan kuului 13 kylää: Hargla, Kalliküla, Koikküla, Koiva, Korkuna, Laanemetsa, Lepa, Lutsu, Ringiste, Sooblase, Taheva, Tsirgumäe ja Tõrvase.


title: Leilah Sutherland

text: Leilah Sutherland (s. 22. maaliskuuta 1985) on englantilainen näyttelijä, joka esiintyi Alicia Spinnetin roolissa vuonna 2001 ilmestyneessä elokuvassa Harry Potter ja viisasten kivi. Sutherlandia ei enää pyydetty seuravaan elokuvaan Harry Potter ja salaisuuksien kammio (2002), vaan hänen tilalleen tuli Rochelle Douglas.


title: Suzuki Splash

text: Suzuki Splash on Suzukin vuosina 2008–2015 valmistama A-segmentin henkilöautomalli, joka korvasi Suzuki Wagon R+ -mallin. Splashin korvaajaksi tuli Suzuki Celerio. Splashia myytiin Euroopassa myös Opel Agila -nimellä, Intiassa Maruti Suzuki puolestaan markkinoi mallia Maruti Suzuki Ritz -nimisenä.


title: Suzuki Splash

text: Splash sai vuoden 2008 Euro NCAP -kolaritestistä tulokseksi neljä tähteä viidestä.


title: Suzuki Splash

text: Bensiinimoottorit olivat 1,0- (65 hv) ja 1,2-litraiset (86 hv). Dieselvaihtoehto oli 1,3 litran DDiS (75 hv).


title: Hanila

text: Hanila () on entinen kunta Virossa. Sen alue kuuluu vuodesta 2017 Läänerannan kuntaan Pärnumaan maakunnassa. Ennen vuoden 2017 kuntauudistusta Hanila oli itsenäinen kunta, joka kuului Läänemaan maakuntaan.


title: Hanila

text: Hanila sijaitsi Läänemaan maakunnan eteläosassa Haapsalun etelä- ja Pärnun luoteispuolella Väinämeren rannalla. Kunnassa oli arviolta 1 428 asukasta (vuonna 2016) ja sen pinta-ala on 233,93 neliökilometriä.


title: Hanila

text: Kuntaan kuului Virtsun pienkauppala ("alevik") ja 28 kylää: Esivere, Hanila, Karuse, Kaseküla, Kause, Kinksi, Kiska, Kokuta, Kuke, Kõera, Kõmsi, Linnuse, Lõo, Massu, Mõisaküla, Mäense, Nehatu, Nurmsi, Pajumaa, Pivarootsi, Rame, Rannaküla, Ridase, Salevere, Ullaste, Vatla, Voose ja Äila.


title: Hanila

text: Vuonna 2011 Hanilan kunnassa oli 1 371 asukasta, joista 1 329 (96,9 %) oli virolaisia, 12 (0,9 %) venäläisiä ja 27 (2,0 %) muita kansallisuuksia.


title: PON-1

text: PON-1 (ÖGL-1) oli virolainen kaksitasoinen koulukone, joka lensi ensilentonsa vuonna 1934.


title: PON-1

text: Viron ilma- ja kaasusuojelujärjestö rakensi seitsemän PON-1:tä vuosina 1934–1937. Virossa valmistetuista koneista neljä meni Viron ilmapuolustusjoukoille (, rek. nro. 154–157), yksi Eesti Aeroklubille (rek. nro. ES-PON) ja yksi Tallinna Õhuasjanduse Ühingulelle (rek. nro. ES-LDM). Tallinna Õhuasjanduse Ühingulen kone siirtyi myöhemmin Eesti Aeroklubille.


title: PON-1

text: PON-1 oli sekarakenteinen , koneen osat olivat puurakenteisia teräsputkirakenteista runkoa lukuun ottamatta.


title: PON-1

text: Virossa valmistettujen seitsemän koneen lisäksi konetyyppiä lisenssivalmistettiin nimellä KOD-1 Latviassa 13 konetta.


title: Ahja

text: Ahja on pienkauppala ja entinen kunta Viron Põlvamaan maakunnassa.


title: Ahja

text: Vuoden 2017 kuntauudistuksessa Põlvan kunta, Ahja, Laheda, Mooste ja Vastse-Kuuste yhdistettiin uudeksi Põlvan kunnaksi ja Ahjan pienkauppalasta tuli Põlvan kunnan pienkauppala.


title: Ahja

text: Kunta sijaitsi maakunnan pohjoisosassa Põlvan pohjois- ja Tarton kaakkoispuolella. Kunnassa oli arviolta 998 asukasta (vuonna 2016) ja sen pinta-ala oli 72,14 neliökilometriä.


title: Ahja

text: Kuntaan kuului Ahjan pienkauppala ("alevik") ja kahdeksan kylää: Akste, Ibaste, Kosova, Kärsa, Loko, Mustakurmu, Mõtsküla ja Vanamõisa.


title: Ahja

text: Vuonna 2011 Ahjan kunnassa oli 974 asukasta, joista 945 (97,0 %) oli virolaisia, 18 (1,8 %) venäläisiä ja 12 (1,2 %) muita kansallisuuksia.


title: Matsalun kansallispuisto

text: Matsalun kansallispuisto () sijaitsee Läänemaan ja Pärnumaan maakunnissa Länsi-Virossa. Se sijaitsee Läänerannan, Lääne-Nigulan ja Haapsalun alueella parikymmentä kilometriä Haapsalun keskustasta etelään. Puisto on laajuudeltaan 48 610 hehtaaria.


title: Matsalun kansallispuisto

text: Kansallispuistoon kuuluvat Matsalunlahti ja Kasari jõen alajuoksu sekä noin 50 meren saarta. Puiston tarkoitus on suojella erityisesti erityisesti pesiviä, sulkivia ja muuttavia lintuja.


title: Matsalun kansallispuisto

text: Alue määriteltiin valtakunnalliseksi luonnonsuojelualueeksi vuonna 1957. Siitä tuli kansallispuisto vuonna 2004.


title: Matsalun kansallispuisto

text: Kansallispuiston opastuskeskuksena toimii Penijõen kartano Lihulan kaupungin pohjoispuolella.


Avovesiuinnin Euroopan-mestaruuskilpailut 2016 järjestettiin Alankomaiden Hoornissa 10.–14. heinäkuuta. Kilpailujen järjestäjänä toimi Euroopan uimaliitto LEN.


title: Avovesiuinnin Euroopan-mestaruuskilpailut 2016

text: Isäntämaa


title: Ernst Pohjanpalo

text: Ernst Jaakko Pohjanpalo (sukunimi vuoteen 1906 "Friis", 26. lokakuuta 1888 Kalajoki – 12. toukokuuta 1983 Helsinki) oli suomalainen insinööri, tehtailija ja keksijä.


title: Ernst Pohjanpalo

text: Pohjanpalon vanhemmat olivat tehtailija Jaakko Pohjanpalo ja Johanna Pahikkala. Hän valmistui insinööriksi 1912. Pohjanpalo toimi Pietarissa Ludvig Nobelin dieselmoottoritehtaan insinöörinä 1912-1913 ja Suomessa rautatiehallituksen insinöörinä 1914–1919. Hän perusti vuonna 1919 Riihimäelle ampumatarvike- ja kivääritehtaan (myöhemmin Oy Sako Ab) ja oli sen johtajana 1919–1922. Tämän jälkeen Pohjanpalo osti 1922 Helsingin Sirpalesaaressa toimineen "Erkko & Markoff Oy":n moottoritehtaan ja perusti 1923 moottoritehdas Ares Oy:n toimien sen johtajana ja yhtiön johtokunnan jäsenenä 1922–1941. Ares asensi valmistamiaan venemoottoreita muiden tehtaiden valmistamiin moottoriveneisiin ja Ares valmisti myös itse jonkin verran moottoriveneitä. Pohjanpalo myi Areksen vuonna 1941.


title: Ernst Pohjanpalo

text: Pohjanpalo oli sitten Suomenlinnan konepajan päällikkönä 1941–1942, rautatiehallituksen I luokan koneinsinöörinä vuodesta 1943, konepajojen tarkastajana vuodesta 1944 sekä konepajojen toimistopäällikkönä ja apulaisjohtajana vuodesta 1945. Hän johti valtion rautateiden Hyvinkään veturikonepajan suunnittelutyöt.


title: Ernst Pohjanpalo

text: Pohjanpalo teki useita moottorikeksintöjä kehittäen muun muassa Ares-matalapaineraakaöljymoottorin. Hänellä oli nimissään seitsemän patenttia.


title: Penijõen kartano

text: Penijõen kartano (, ) on kartano Läänemaalla Virossa nykyisen Lihulan kunnan alueella. Vuodesta 2000 kartanossa on toiminut Matsalun kansallispuiston opastuskeskus.


title: Kõlleste

text: Kõlleste () oli kunta Viron Põlvamaan maakunnassa.


title: Kõlleste

text: Vuoden 2017 kuntauudistuksessa Kanepin kunta, Kõlleste ja Valgjärve yhdistettiin uudeksi Kanepin kunnaksi.


title: Kõlleste

text: Kunta sijaitsi maakunnan luoteisosassa Põlvan luoteis- ja Tarton eteläpuolella. Kunnassa oli arviolta 1 022 asukasta (vuonna 2016) ja sen pinta-ala on 150,3 neliökilometriä.


title: Kõlleste

text: Kuntaan kuului 12 kylää: Häätaru, Ihamaru, Karaski, Karilatsi, Krootuse, Palutaja, Piigaste, Prangli, Tuulemäe, Tõdu, Veski ja Voorepalu.


title: Kõlleste

text: Vuonna 2011 Kõllesten kunnassa oli 1 004 asukasta, joista 993 (98,9 %) oli virolaisia, 6 (0,6 %) venäläisiä ja 6 (0,6 %) muita kansallisuuksia.


title: Puhtu

text: Puhtu (myös Puhtulaid) on entinen saari ja nykyinen niemi Virtsun pienkauppalan alueella Läänerannan kunnassa Pärnumaalla Virossa.. Maankohoamisen seurauksena saari kasvoi kiinni mantereeseen 1900-luvun alussa.


title: Puhtu

text: Puhtussa sijaitsee Viron maatalousyliopistolle kuuluva Puhtun biologinen asema, jonka johtajana sen kuuluessa aiemmin Tarton yliopistolle ja Viron tiedeakatemialle toimi virolainen ornitologi Eerik Kumari. 1930-luvulla siellä vietti kesiään Virossa syntynyt saksalainen biologi Jakob von Uexküll.


title: Laheda

text: Laheda () oli kunta Viron Põlvamaan maakunnassa. Vuoden 2017 kuntauudistuksessa Põlvan kunta, Ahja, Laheda, Mooste ja Vastse-Kuuste yhdistettiin uudeksi Põlvan kunnaksi.


title: Laheda

text: Lahedan kunta sijaitsi maakunnan eteläosassa Põlvan etelä- ja Võrun pohjoispuolella. Kunnassa oli arviolta 1 183 asukasta (vuonna 2016) ja sen pinta-ala on 91,44 neliökilometriä.


title: Laheda

text: Kuntaan kuului 11 kylää: Himma, Joosu, Lahe, Mustajõe, Naruski, Pragi, Roosi, Suurküla, Tilsi, Vana-Koiola ja Vardja.


title: Laheda

text: Vuonna 2011 Lahedan kunnassa oli 1 202 asukasta, joista 1 167 (97,1 %) oli virolaisia, 21 (1,7 %) venäläisiä ja 15 (1,2 %) muita kansallisuuksia.


title: Onni Högnabba

text: Onni Sämund Högnabba (10. maaliskuuta 1926 – 6. lokakuuta 1999 Teerijärvi) oli suomenruotsalainen pelimanni ja kansanmusiikin säveltäjä.


title: Puhtun biologinen asema

text: Puhtun biologinen asema () on Viron maatalousyliopistolle kuuluva biologinen asema Puhtun niemellä lähellä Virtsua Läänerannan kunnassa Pärnumaalla Virossa.


title: Puhtun biologinen asema

text: Aseman päärakennus kuului 1920-30-luvuilla Puhtussa kesiään viettäneelle, Virossa syntyneelle saksalaiselle biologille Jakob von Uexküllille. Biologisen aseman sinne perusti Viron tiedeakatemian Eläin- ja kasvitieteellisen instituutin johtaja, ornitologi ja luonnonsuojelija Eerik Kumari.


title: GeneMark

text: GeneMark on Georgia Institute of Technologyn vuonna 1993 julkaisema ohjelmisto. GeneMarkia käytetään geneettisten sekvenssien tutkimiseen. Ohjelma on saatavilla Windows- Linux- ja OS X -käyttöjärjestelmille.


title: GeneMark

text: GeneMarkia käytettiin ensisijaisena ohjelmana tutkittaessa haemophilus influenzae viruksen geneettistä koodia.


title: Luettelo alppihiihdon olympiamitalisteista

text: Alppihiihto on ollut talviolympialaisten kisaohjelmassa vuoden 1936 talviolympialaisista lähtien. Menestynein maa olympialaisten alppihiihdossa on Itävalta. Menestyneimmät urheilijat ovat miesten alppihiihdossa Norjan Kjetil André Aamodt ja naisten alppihiihdossa Kroatian Janica Kostelić.


title: Lindita Halimi

text: Lindita Halimi (s. 24. maaliskuuta 1989 Vitina, Kosovon sosialistinen alue), tunnettu myös nimellä Lindita, on kosovonalbanialainen laulaja ja lauluntekijä. Lindita nousi kuuluisuuteen voittaessaan albanialaisen laulukilpailun "Top Festin" kuudennen tuotantokauden, kappaleella Ëndërroja (). 23. joulukuuta 2016 Lindita Halimi voitti Festivali i Këngësin 55. tuotantokauden kappaleella ”Botë” (), ja edusti näin Albaniaa vuoden 2017 Euroviisuissa. Hänen euroviisukappaleensa ”World” on englanninkielinen versio ”Botësta”.


title: Lindita Halimi

text: Lindita syntyi Vitinassa, Kosovossa. Hän osallistui "Ethetin" (Albanian "Idols") kolmannelle tuotantokaudella ja saavutti sijan Top 10:ssä. Halimi on osallistunut "Top Festiin" kahdesti. Vuonna 2009 hän voitti kilpailun. Lindita on julkaissut lukuisia singlejä, enimmäkseen balladeja. Vuonna 2013 hän muutti Yhdysvaltoihin, jossa hän myös osallistui vuoden 2016 American Idolsiin päässen Top 51:een. Joulukuussa 2014 hän palasi takaisin Albaniaan, osallistuakseen Festivali i Këngësin 53. tuotantokaudelle, jossa hän sijoittui kolmanneksi. Hän voitti kuitenkin Festivali i Këngësin 55. tuotantokauden kappaleella ”Botë”, ja tuli näin edustamaan Albaniaa vuoden 2017 Eurovision laulukilpailussa.


title: Walter Jon Williams

text: Walter Jon Williams (s. 1953) on yhdysvaltalainen science fiction kirjailija. Aiemmin hän on kirjoittanut meriseikkailufiktiota nimellä Jon Williams, joista useat historialliset romaanit sijoittuvat purjelaivojen aikaan.


title: Walter Jon Williams

text: Hän on voittanut mm. Nebula-palkinnon sekä ollut ehdolla mm. Hugo- ja Locus-palkinnoille.


title: Miina Härman koulu

text: Miina Härman koulu ("Miina Härma Gümnaasium") on Tartossa 1906 perustettu ensimmäinen vironkielinen keskikoulu. Se on myöhemmin laajennettu kattamaan luokat 1.–12. Koulu on saanut nimensä Viron ensimmäisen naissäveltäjän Miina Härman mukaan, joka oli koulun musiikinopettaja vuosina 1917–1941.


title: Miina Härman koulu

text: Koulu on Tartossa Tõnissoni tänavalla.


title: Miina Härman koulu

text: Miina Härman koulussa voi suorittaa IB-ohjelman (luokat 11.–12.). Lisäksi koulussa on Primary Years Programme (1.–4.-luokat) ja Middle Years Programme (5.–10.-luokat).


title: Miina Härman koulu

text: Koululla on ollut 18 johtajaa ja rehtoria:


title: Miina Härman koulu

text: Miina Härman koulu on perustettu 1906. Silloin Jaan Tõnisson, Oskar Kallas ja Peeter Põld perustivat Viron nuorisonkasvatusseuran ensimmäisen asteen tyttökoulun, joka oli ensimmäinen vironkielinen keskikoulu. Ensimmäinen rehtori oli Kallas, toinen Põld. Opetus aloitettiin osoitteessa Jaani tänav 24. Oman rakennuksen suunnitteli arkkitehti Georg Hellat. Keskeneräinen rakennus oli ensimmäisen maailmansodan aikana sotasairaala. Koulu sai 1944 nimen Tartu Linna 2. Keskkool. Vuonna 1954 koulu muuttui yhteiskouluksi. Vuonna 1964 se nimettiin Miina Härman syntymän satavuotisjuhlan kunniaksi hänen mukaansa.


title: Mir (kyläyhteisö Venäjällä)

text: Mir on perinteisestä kyläyhteisöstä, kyläkunnasta ja volostista käytetty nimitys, joka viittaa erityisesti maanomistukselliseen näkökulmaan. Siinä talonpojat omistivat yhteisesti viljelemänsä kylän maan. Järjestelmä toimi vuosina 1600-1911.


title: Mir (kyläyhteisö Venäjällä)

text:
Mir () tarkoittaa venäjän sanana monenlaisia asioita, muun muassa maata ja rauhaa. Maanomistuksellinen merkitys saattaa alun perin viitata slaavilaiseen perheyhteisöön. Maaorjuuden tullessa käytäntöön Venäjällä 1600-luvulla miristä tuli keskinäinen yhteisvastuullinen verotuksellinen ja takausyhteisö. On huomattava, että venäjän kielessä sana "maaorjuus" ei yhdisty "orjuuteen" ("рабство"). Mir-järjestelmässä talonpojat olivat "turpeeseen sidottuja" määräajan, jonka jälkeen sopimus uusittiin. Mir-järjestelmän synty ajoittuu kehitysjaksoon, jolloin siirryttiin kaskiviljelystä pysyvään vuoroviljelyyn.
Mir-jako uudistettiin noin viidentoista vuoden välein.


title: Mir (kyläyhteisö Venäjällä)

text: Kyläkunnat muodostettiin valtion talonpoikien keskuudessa vuonna 1837 ja entisten maaorjien parissa vuonna 1861. Niiden hallinto käsitti talonisäntien kyläkokouksen (ven. "selski shod") ja kylänvanhimman ("selskaja starosta"). Kyläkunnalla saattoi olla myös muita toimihenkilöitä kuten veronkantajia, kirjureita, viljavaraston, koulun tai sairaalan valvojia ym. Useampi kyläkunta muodosti volostin eli kunnan.


title: Mir (kyläyhteisö Venäjällä)

text: Mir säilyi myös maaorjuuden lakkauttamisen jälkeen 1861, jolloin maan omistus siirtyi isänniltä talonpoikien yhteisomistukseen. Hallitus lunasti maat isänniltä, ja lunastusmaksu jäi talonpoikien vähitellen suoritettavaksi. Tämän reformin tarkoituksena arvellaan olleen hallinnolle eduksi, koska näennäinen maan yksityisomistus veisi pohjaa todelliselta maareformilta ja sosialismin kannatuksen kasvulta. Talonpoikia ei tilanne kuitenkaan tyydyttänyt, vaan he vaativat saada viljellä maata "isiensä tapaan". Tsaari Aleksanteri III:n aikainen maatalousministeri Nikolai Bunge loi vuonna 1882 talonpoikais-maapankin, joka ryhtyi ostamaan maata suurtilallisilta ja myyvän sitä talonpojille. Korkoa kuitenkin pidettiin uutena verona. Maata siirti tälläkin menetelmällä toimettomilta suurtilallisilta mir-järjestelmään. Vastaavasti sisäasiainministerinä toiminut kreivi Dmitri Tolstoi perusti 1885 aatelis-maapankin, ja tähän liittyen peruuntui Bungen ajatus siitä, ettei maata saanut myydä kuin sitä itse muokkaavalle väestölle. Venäjän suurilukuinen maalaisaatelisto poistui osittain rahoineen länteen tuhlaamaan rahojaan, mir sekavuudessaan ja monimutkaisuudessaan esti maatalouden kehitystä ja koneistusta.


title: Afterlife

text: Afterlife on post-punk -yhtye Disco Ensemblen kuudes studioalbumi, joka julkaistiin 27. tammikuuta 2017 Suomessa ja Saksassa Fullsteamin ja Sony Musicin yhteistyönä. Albumi on yhtyeen ensimmäinen viiden vuoden tauon jälkeen, minkä aikana jäsenet ovat keskittyneet omiin sooloprojekteihinsa sekä yksityiselämiinsä. Albumin julkaisun tiimoilta yhtye lähti helmi–maaliskuun käsittävälle Suomen kiertueelle, minkä jälkeen se lähti huhtikuussa Keski-Euroopan kiertueelle.


title: Afterlife

text: Albumilta julkaistiin single ”Fight Forever” 14. lokakuuta 2016. Toinen single ”Nothing More” julkaistiin 20. tammikuuta 2017. Albumi debytoi Suomen virallisen listan toisella sijalla.


title: Afterlife

text: Albumi sai hyvän vastaanoton. Imperiumin Samuli Keskitalo antoi albumille kahdeksan tähteä kymmenestä, ja luonnehti musiikkia maailmanluokkaiseksi. Hän piti kappaleantia pääosin erinomaisena muutamaa ohilyöntiä lukuun ottamatta, ja piti Afterlifea yhtyeen parhaana vuoden 2005 "First Aid Kitin" ohella. Niin ikään Kaaoszinen Terhi Skippari antoi albumille arvosanan 8/10, ja luonnehti soundeja kansainvälisiksi. Hänestä kaikki kappaleet ovat tarttuvia ja sisältävät lähes poikkeuksetta hyväntuulisia koukkuja, eikä musiikki huku valtavirtaan laulajan omintakeisen ulosannin ansiosta.


title: Lapinkylänjärvi

text: Lapinkylänjärvi () on Kirkkonummella Lapinkylän eteläpuolella sijaitseva järvi.


title: Second Soul

text: Second Soul on post-hardcore -yhtye Disco Ensemblen single, joka julkaistiin 21. syyskuuta 2012 yhtyeen viidenneltä studioalbumilta "Warriors".


title: Second Soul

text: Tuottajat Lenno sekä Jesse Oliver tekivät kappaleesta remix-version. Sen radio edit -versio sai Suomessa kohtalaista radiosoittoa, ja viihdesivusto Stara antoi sille arvosanan 3/5.


title: Lavassaare

text: Lavassaare on kauppala () ja entinen kunta Virossa Pärnumaalla. Se on kuulunut vuodesta 2017 Pärnun kaupunkiin. Ennen Audruun liittämistä Lavassaare muodosti oman kauppalakunnan ("alevvald"). Vuoden 2017 kuntauudistuksessa Audrusta tuli osa Pärnua.


title: Lavassaare

text: Vuonna 2011 Lavassaaren kunnassa (ja samalla Lavassaaren kauppalassa, "alev") oli 460 asukasta, joista 384 (83,5 %) oli virolaisia, 51 (11,1 %) venäläisiä ja 27 (5,9 %) muita kansallisuuksia.


title: Tootsi

text: Tootsi on kauppala ("alev") ja entinen kunta Virossa Pärnumaalla. Kunta oli kauppalakunta (), johon kuului vain samanniminen Tootsin kauppala.


title: Tootsi

text: Vuoden 2017 kuntauudistuksessa Halingan, Tootsin ja Vändran kunnat sekä Vändran kauppala yhdistettiin Põhja-Pärnumaan kunnaksi.


title: Tootsi

text: Vuonna 2011 Tootsin kunnassa (ja samalla Tootsin kauppalassa) oli 744 asukasta, joista 678 (91,1 %) oli virolaisia, 39 (5,2 %) venäläisiä ja 27 (3,6 %) muita kansallisuuksia.


title: Vändra

text: Vändra on kauppala ("alev") ja entinen kunta Virossa Pärnumaalla. Vändra oli kauppalakunta (), johon kuului vain Vändran kauppala. Vuoden 2017 kuntauudistuksessa Halingan, Tootsin ja Vändran kunnat sekä Vändra]n kauppala yhdistettiin Põhja-Pärnumaan kunnaksi.


title: Vändra

text: Vuonna 2011 Vändran kunnassa (ja samalla Vändran kauppalassa) oli 2 355 asukasta, joista 2 304 (97,8 %) oli virolaisia, 24 (1,0 %) venäläisiä ja 24 (1,0 %) muita kansallisuuksia.


title: Pärnu-Jaagupi

text: Pärnu-Jaagupi on kauppala () Virossa Pärnumaalla. Se kuului vuoteen 2017 asti Halingan kuntaan, mutta Vuoden 2017 kuntauudistuksessa Halingan, Tootsin ja Vändran kunnat sekä Vändran kauppala yhdistettiin Põhja-Pärnumaan kunnaksi.


title: Pärnu-Jaagupi

text: Vuonna 2011 Pärnu-Jaagupin kauppalassa oli 1 195 asukasta, joista 1 167 (97,7 %) oli virolaisia, 21 (1,8 %) venäläisiä ja 6 (0,5 %) muita kansallisuuksia.


title: Tapa (kunta)

text: Tapa oli kunta Virossa Länsi-Virumaalla. Kuntaan kuului Tapan epäitsenäinen kaupunki.


title: Tapa (kunta)

text: Vuoden 2017 kuntauudistuksessa Tapa ja Tamsalu yhdistettiin uudeksi Tapan kunnaksi.


title: Tapa (kunta)

text: Vuoden 2011 väestönlaskennan mukaan Tapan kunnassa (Tapan epäitsenäinen kaupunki mukaan lukien) oli 7 961 asukasta, joista 5 388 (67,7 %) oli virolaisia, 1 983 (24,9 %) venäläisiä ja 576 (7,2 %) muita kansallisuuksia.


title: Tamsalu (kunta)

text: Tamsalu oli kunta Virossa Länsi-Virumaalla. Siihen kuului Tamsalun epäitsenäinen kaupunki.


title: Tamsalu (kunta)

text: Vuoden 2017 kuntauudistuksessa Tamsalu ja Tapan kunta yhdistettiin uudeksi Tapan kunnaksi.


title: Tamsalu (kunta)

text: Vuoden 2011 väestönlaskennan mukaan Tamsalun kunnassa (Tamsalun epäitsenäinen kaupunki mukaan lukien) oli 3 811 asukasta, joista 3 249 (85,3 %) oli virolaisia, 384 (10,1 %) venäläisiä ja 177 (4,6 %) muita kansallisuuksia.


title: Vaino (täsmennyssivu)

text: Vaino tarkoittaa muun muassa seuraavia:Virolainen etunimi, joskus myös amerikkalaistettu Väinö:


title: Vaino (täsmennyssivu)

text: Virolainen sukunimi:


title: Järva-Jaani

text: Järva-Jaani on kauppala () Virossa Järvamaalla. Se kuuluu Järvan kuntaan.


title: Järva-Jaani

text: Vuoden 2011 väestönlaskennan mukaan Järva-Jaanin kauppalassa oli 999 asukasta, joista 978 (97,9 %) oli virolaisia, 12 (1,2 %) venäläisiä ja 9 (0,9 %) muita kansallisuuksia.


title: Jõhvi (kunta)

text: Jõhvin kunta sijaitsee Koillis-Virossa Itä-Virumaan maakunnassa. Kunnassa on vajaat 12 000 asukasta, ja sen pinta-ala on 124 neliökilometriä. Kunnan keskus, Jõhvin kaupunki, on Itä-Virumaan hallinnollinen keskus.


title: Jõhvi (kunta)

text: Kunta rajoittuu lännessä, pohjoisessa ja idässä Toilaan ja etelässä Alutaguseen ja Kohtla-Järveen.


title: Jõhvi (kunta)

text: Vuoden 2017 kuntauudistuksessa Jõhvin kunnan tilanne ei muuttunut.


title: Jõhvi (kunta)

text: Kunta muodostuu Jõhvin epäitsenäisestä kaupungista (linn, asustusüksus), Tammikun pienkauppalasta ja 11 kylästä (küla).


title: Jõhvi (kunta)

text: Vuoden 2011 väestönlaskennan mukaan Jõhvin kunnassa (Jõhvin epäitsenäinen kaupunki mukaan lukien) oli 12 739 asukasta, joista 4 752 (37,3 %) oli virolaisia, 6 813 (53,5 %) venäläisiä ja 1 146 (9,0 %) muita kansallisuuksia.


title: Jõhvi (kunta)

text: Valtatie 1 ja rautatie Tallinnasta Narvaan kulkevat Jõhvin poikki.


title: Kiili (kauppala)

text: Kiili on kauppala () Virossa Harjumaalla. Se kuuluu samannimiseen Kiilin kuntaan.


title: Kiili (kauppala)

text: Vuoden 2011 väestönlaskennan mukaan Kiilin kauppalassa oli 1 497 asukasta, joista 1 446 (96,6 %) oli virolaisia, 39 (2,6 %) venäläisiä ja 12 (0,8 %) muita kansallisuuksia.


title: Igor Tamm (virologi)

text: Igor Tamm (s. 27. huhtikuuta 1922 Tapa, Viro – 6. helmikuuta 1995 Rhode Island, Yhdysvallat) oli virolaissyntyinen solubiologi ja virologi.


title: Igor Tamm (virologi)

text: Tammin arkkitehti-isä kuoli varhain, Tammin ollessa lapsi. Äiti siirtyi Yhdysvaltoihin poikansa perässä ja työskenteli American Geographic Societyssa. Tamm pakeni 1943 miehitetystä Virosta veneellä Suomen kautta Ruotsiin. Hän opiskeli Tukholmassa Karolinska Institutetissa ja jatkoi 1945 opintoja Yalen yliopistossa. 1949 hän siirtyi tekemään tutkimusta Rockefeller Instituteen, josta myöhemmin tuli Rockefeller-yliopisto, joka pysyi hänen tieteellisenä kotinaan hänen kuolemaansa saakka. Hän jäi eläkkeelle professorin virasta 1992.


title: Igor Tamm (virologi)

text: Tamm avioitui 1953 opiskelutoverinsa Olive E. Pitkinin kanssa, josta tuli lastenlääkäri.


title: Kaikkien pyhien kirkko (Southampton)

text:
Kaikkien pyhien kirkko oli kirkkorakennus Southamptonin keskustassa. Kirjailija Jane Austen kävi säännöllisesti jumalanpalveluksissa ja maalari John Everett Millais kastettiin kirkossa.
Kirkon katakombit rakennettiin 1600-luvulla eli ainakin sata vuotta ennen itse kirkkoa. Kirkko tuhoutui saksalaisten ilmapommituksissa joulukuussa 1940, mutta katakombit säilyivät. Kuolleet siirrettiin Hollybrookin hautausmaalle yhteishautaan vuonna 1944, jolloin kirkon rauniot räjäytettiin. Paikalle rakennettiin myöhemmin kauppoja ja parkkihalli.


title: Haunold

text: Haunold on laskettelurinne Three Peaks Dolomites ski resortissa San Candidossa Italiassa.


title: Haunold

text: Haunold-rinteeseen rakennetulla krossiradalla järjestetään freestylehiihdon maailmancupin skicrosskilpailuja.


title: Garrett Roe

text: Garrett Roe (s. 22. helmikuuta 1988 Vienna, Virginia, Yhdysvallat) on yhdysvaltalainen jääkiekkoilija, joka pelaa Sveitsin National League A:n EV Zugissa. Hän on pelipaikaltaan keskushyökkääjä, mutta Roe osaa pelata myös laidassa.


title: Garrett Roe

text: Roe aloitti USHL-junioriliigan Indiana Icessa kaudella 2004–2005, jolloin hän teki runkosarjassa 21 tehopistettä. Pudotuspeleissä Roe oli joukkueen paras syöttäjä kolmella syöttöpisteellään ja voitti Icen sisäisen tehotilaston lukemalla +3. Seuraavalla kaudella 2005–2006 hän oli tehoilla 21+32=53 joukkueen paras maalintekijä ja toiseksi paras pistemies John Kempin jälkeen. Kaudella 2006–2007 Roe oli Icen paras maalintekijä ja jakoi sisäisen pistepörssin voiton John Kempin kanssa tehoilla 24+39=63. He jakoivat USHL:n pistepörssin kymmenennen sijan Sioux City Musketeersin Max Paciorettyn ja Lincoln Starsin Stephen Schultzin kanssa. Roe sijoittui myös liigan jäähypörssissä kymmenenneksi 143 minuutillaan. Hän oli pudotuspeleissä Icen paras syöttäjä ja jakoi sisäisen pistepörssin voiton John Kempin kanssa tehoilla 3+10=13.


title: Garrett Roe

text: Vuodet 2007–2011 Roe pelasi St. Cloud State Universityn yliopistojoukkueessa. "Freshman" -kaudellaan 2007–2008 hän jakoi tehoilla 18+27=45 koko WCHA:n pistepörssin toisen sijan UND:n T. J. Oshien kanssa edellään vain joukkuetoveri Ryan Lasch. Roe valittiin kauden päätteeksi sarjan toiseen tähdistökentälliseen sekä tulokkaiden tähdistökentälliseen. Los Angeles Kings varasi hänet seitsemännellä kierroksella 183. pelaajana . "Sophomore" -kaudellaan 2008–2009 Roe oli St. Cloudin paras pistemies ja syöttäjä tehoilla 17+31=48, joilla hän sijoittui WCHA:n pistepörssissä toiseksi edellään vain UMD:n MacGregor Sharp. Roe valittiin kauden päätteeksi sarjan kolmanteen tähdistökentälliseen ja akateemiseen tähdistökentälliseen.


title: Garrett Roe

text: Kaudella 2009–2010 Roe jakoi tehoilla 20+29=49 St. Cloudin sisäisen piste-, maali- ja syöttöpörssin voiton Ryan Laschin kanssa. He jakoivat WCHA:n pistepörssin kuudennen sijan UMD:n Jack Connollyn kanssa. Roe valittiin WCHA:n kolmanteen tähdistökentälliseen. Viimeisellä yliopistokaudellaan 2010–2011 hän nousi St. Cloudin varakapteeniksi. Roe jakoi joukkueen sisäisen syöttöpörssin voiton Drew LeBlancin kanssa ja sijoittui sisäisessä pistepörssissä toiseksi hänen jälkeensä. Hänet valittiin kauden päätteeksi WCHA:n akateemiseen tähdistökentälliseen.


title: Garrett Roe

text: Roe ei missään vaiheessa tehnyt tulokassopimusta hänet varanneen Los Angeles Kingsin kanssa. Syksyllä 2011 hän osallistui NHL-seura Philadelphia Flyersin harjoitusleirille, jonka jälkeen Roe teki vuoden mittaisen AHL-sopimuksen Adirondack Phantomsin kanssa. Hänen tulokaskautensa liigassa toi 72 runkosarjaottelussa tehot 8+32=40, joilla Roe oli Phantomsin toiseksi paras syöttäjä ja neljänneksi paras pistemies. Hän jatkoi joukkueessa myös kaudella 2012–2013.


title: Garrett Roe

text: Kaudeksi 2013–2014 Roe siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Hän oli joukkueen toiseksi paras pistemies Thomas Rafflin jälkeen tehoilla 16+27=43. Pudotuspeleissä Roe sijoittui koko liigan pistepörssissä toiseksi edellään vain Villacher SV:n Derek Ryan. Hän eteni Salzburgin kanssa aina EBEL:n finaaleihin saakka, mutta mestaruuden vei kuitenkin italialainen HC Bolzano otteluvoitoin 3–2. Kaudeksi 2014–2015 Roe siirtyi Saksan DEL-liigan EHC Müncheniin. Hän oli joukkueen paras pistemies ja syöttäjä tehoilla 13+38=51, joilla Roe sijoittui liigan pistepörssissä yhdeksänneksi. Kesäkuussa 2015 hän purki sopimuksensa Münchenin kanssa ja käytti option ulkomaille siirtymisestä.


title: Garrett Roe

text: Heinäkuussa Roe teki vuoden mittaisen sopimuksen Sveitsin National League A:ssa pelaavan Genève-Servette HC:n kanssa. Hän jätti joukkueen kuitenkin vain pari viikkoa myöhemmin, sillä Servetten päävalmentaja Chris McSorley halusi kierrättää ulkomaalaispelaajia ja Roe puolestaan halusi pelata joka pelin. Hän teki pian tämän jälkeen vuoden mittaisen sopimuksen Ruotsin SHL:ssä pelaavan Linköpings HC:n kanssa. Roe oli joukkueen paras syöttäjä ja toiseksi paras pistemies Andrew Gordonin jälkeen. Hän sijoittui SHL:n pistepörssissä yhdeksänneksi. Tammikuussa 2016 Roe teki kaksivuotisen jatkosopimuksen Linköpingin kanssa. Kaudella 2016–2017 hän oli joukkueen toiseksi paras pistemies Broc Littlen jälkeen tehoilla 16+21=37.


title: Garrett Roe

text: Kaudeksi 2017–2018 Roe siirtyi kaksivuotisella sopimuksella National League A:n EV Zugiin.


title: Garrett Roe

text: Roe edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2017.


title: Ludvig Nobel

text: Ludvig Nobel (27. heinäkuuta 1831 Tukholma – 12. huhtikuuta 1888 Cannes, Ranska) oli ruotsalais-venäläinen insinööri ja teollisuusmies jota pidetään Venäjän öljyteollisuuden perustajana. Hän otti ensimmäisenä maailmassa käyttöön öljyn kuljetuksen säiliölaivoissa ja rautateillä säiliövaunuissa.


title: Ludvig Nobel

text: Ludvig Nobelin isä oli ruotsalainen insinööri, keksijä ja teollisuusmies Immanuel Nobel. Hänen veljiään olivat Nobel-palkintojen perustaja Alfred Nobel ja Robert Nobel (1829–1896). Isä Immanuel Nobel muutti perheineen Ruotsista Venäjälle 1838 myydäkseen siellä keksintöjään muun muassa veden alla räjähtävää merimiinaa joka kiinnostikin Venäjän keisari Nikolai I:stä ja hän perusti vuonna 1842 Pietariin "Fonderies et Ateliers Mécaniques Nobel Fils" nimellä toimineen mekaanisen verstaan ja valimon. Ludvig Nobel kävi koulunsa Venäjällä ja työskenteli sitten isänsä tehtaassa. Nobelin tehdas sai Krimin sodan aikana 1853–1856 runsaasti tilauksia Venäjän hallitukselta ja tehtaassa työskenteli parhaimmillaan 1 000 työntekijää. Sodan päätyttyä myös tilaukset loppuivat kun uusi keisari Aleksanteri II supisti sotilasbudjettia ja Immanuel Nobel joutui vuonna 1859 luovuttamaan tehtaan velkojilleen muuttaen sitten perheineen takaisin Ruotsiin. Robert ja Ludvig jäivät kuitenkin Venäjälle.


title: Ludvig Nobel

text: Vuonna 1862 Ludvig Nobel perusti omalla nimellään tehtaan joka alkoi menestyä kun Nobel onnistui hankkimaan sille suuria tilauksia Venäjän armeijalta. Nobel oli vuosina 1871–1880 Permin lähellä sijainneen Iževskin kruunun kivääritehtaan vuokraajana. Hän suunnitteli useita teollisuudessa käytettyjä työkoneita ja vaikutti merkittävästi Venäjän koneteollisuuden kehittymiseen. Vuonna 1873 Nobel sai Venäjän hallitukselta suuren kivääritilauksen ja hän lähetti veljensä Robertin hankkimaan kiväärien tukkeja varten pähkinäpuuta Kaukasuksen alueelta. Robert osti kuitenkin pähkinäpuun ostoon tarkoitetuilla 25 000 ruplalla pienen öljynjalostamon Bakun alueelta ja hän sai sitten Ludvigilta lisää rahaa jalostamon uudistamiseen ja laajentamiseen. Vuoteen 1876 mennessä Nobelin veljesten jalostamosta oli tullut Bakun johtava öjynjalostamo ja samana vuonna Nobel lähetti ensimmäisen valopetroolitoimituksen Bakusta Pietariin. Nobel perusti vuonna 1879 Branobel-öljyhtiön (nimi oli lyhenne venäjän kielen sanoista "братьев Нобель", ""Nobel veljekset"") jossa hänen veljensä Robert ja Alfred olivat myös osakkaina. Vuonna 1899 Branobel tuotti 17,7 prosenttia Venäjän öljystä.


title: Ludvig Nobel

text: Vuonna 1878 Nobel suunnitteli ja rakennutti Ruotsissa Lindholmen-Motalan telakalla maailman ensimmäisen öljyn kuljetukseen tarkoitetun säiliölaivan "Zoroasterin" joka alkoi kuljettaa samana vuonna öljyä Kaspian merellä Bakusta Astrakaniin. Nobel rakennutti 1879 Tsaritsyniin Volgan varrelle useita öljysäiliöitä valopetroolin varastointia varten. Hän rakennutti myös vuonna 1883 ensimmäiset säiliövaunut joiden avulla öljytuotteita voitiin alkaa kuljettaa rautateitse kun sitä ennen öljyä oli kuljettu puutynnyreissä jotka eivät kuitenkaan enää olleet sopivia suurten öljymäärien kuljetukseen. Nobel kehitti myös öljynjalostamoja ja rakennutti 1878 Bakuun öljyputket yhdistämään öljylähteet Branobelin jalostamohin. Nobel perusti Bakuun myös tutkimuslaboratorion jossa kehitettiin uusia öljynjalostusmenetelmiä ja uusia öljyalan tuotteita. Hän alkoi myös käyttää geologeja uusien öljyesiintymien etsimisessä.


title: Ludvig Nobel

text: Nobel otti yrityksissään käyttöön voitonjakojärjestelmän öljy-yhtiön työntekijöille ja hän perusti myös heitä varten säästökassan ja rakennutti työntekijöille Bakuun asuntoja sekä ruokaloita, kirjastoja ja kokoustiloja. Nobelin yhtiöllä oli myös oma sairaala työntekijöitä varten. Nobelin veljekset rakennuttivat itselleen "Villa Petrolea" nimisen asuinpalatsin Bakuun Mustan kaupungin nimellä tunnetulle alueelle jonne öljynjalostus oli keskittynyt.


title: Ludvig Nobel

text: Ludvig Nobelin kuoltua Branobelin johtoon tuli hänen poikansa Emanuel Nobel (1859–1932). Ludvig Nobel on haudattu Smolenskin luterilaiselle hautausmaalle Pietariin. Emanuel Nobel joutui pakenemaan Venäjältä kesällä 1918 Venäjän lokakuun vallankumouksen jälkeen ja bolsevikit takavarikoivat Nobelin perheen Venäjällä olleet omistukset.


title: Kaliumferrosyanidi

text: Kaliumferrosyanidi eli kaliumheksasyanoferraatti(II) (K[Fe(CN)]) on kalium- ja ferrosyanidi-ionien muodostama epäorgaaninen ioniyhdiste. Kaliumferrosyanidia käytetään muun muassa elintarvikkeiden lisäaineena, tekstiiliteollisuudessa, väriaineiden valmistuksessa sekä analyyttisenä reagenssina.


title: Kaliumferrosyanidi

text: Huoneenlämpötilassa kaliumferrosyanidi on valkoista tai vaaleankeltaista kiteistä ainetta. Kidevedettömän muodon lisäksi tunnetaan kidevedellinen trihydraatti (K[Fe(CN)]·3HO). Kaliumferrosyanidi liukenee hyvin veteen. Kuumennettaessa yhdistettä voimakkaasti se hajoaa muodostaen kaliumsyanidia, rautaa ja typpeä. Esimerkiksi halogeenit hapettavat kaliumferrosyanidin kaliumferrisyanidiksi.


title: Kaliumferrosyanidi

text: Kaliumferrosyanidia on aikaisemmin valmistettu kuumentamalla kaliumkarbonaattia, rautaa ja orgaanista jätettä. Nykyään yhdistettä valmistetaan kivihiiltä käyttävien polttolaitosten savukaasujen käsittelyssä syntyvästä kalsiumferrosyanidista kaliumsyanidin avulla. Pienemmässä mittakaavassa käytetään rautasuolojen ja kaliumsyanidin välistä reaktiota.


title: Kaliumferrosyanidi

text: Kaliumferrosyanidia voidaan lisätä suolan joukkoon paakkuuntumisenestoaineeksi. Yhdisteen E-koodi on E536. Yhdistettä käytetään myös tekstiilien käsittelyssä, teräksen valmistuksessa, väriaineiden valmistuksessa sekä reagenssina analyyttisen kemian tutkimuksissa.


title: Emanuel Nobel

text: Emanuel Nobel (10. kesäkuuta 1859 – 31. toukokuuta 1932) oli ruotsalais-venäläinen teollisuusmies joka johti Bakussa toiminutta Branobel-öljy-yhtiötä.


title: Emanuel Nobel

text: Nobelin vanhemmat olivat Branobel-yhtiön perustaja Ludvig Nobel ja tämän ensimmäinen vaino Mina Ahlsell. Hän oli Immanuel Nobelin pojanpoika ja Alfred Nobelin veljenpoika. Emanuel Nobel tuli Branobelin johtajaksi isänsä kuoltua 1888. Yhtiön omistajiin kuuluivat Nobelin ja hänen sisarustensa lisäksi hänen setänsä Robert Nobel ja Alfred Nobel.


title: Emanuel Nobel

text: Emanuel Nobel solmi vuonna 1898 lisenssisopimuksen dieselmoottorin keksijän saksalaisen Rudolf Dieselin kanssa. Hän perusti Pietariin maailman emsimmäisen dieselmoottoritehtaan jonka valmistamia moottoreita alettiin käyttää Branobelin säiliölaivoissa. Branobel laajensi myös toimintaansa Kaspian meren alueella muun muassa Groznyyn ja Dosseriin.


title: Emanuel Nobel

text: Emanuel Nobelin setä Alfred Nobel testamenttasi kuoltuaan 1898 suurimman osan omaisuudestaan Nobel-säätiön luomiseen sekä Nobelin palkintojen rahoittamiseen. Hänen veljensä Robertin perilliset käynnistivät oikeusjutun testamentin mitätöimiseksi. Emanuel Nobel halusi kuitenkin että hänen setänsä toiveita noudatettaisiin ja hän vetosi asiassa muun muassa Ruotsin kuninkaaseen Oskar II:een. Testamenttiasiassa päästiinkin lopulta sopuun ja Nobelin säätiö saattoi aloittaa toimintansa.


title: Emanuel Nobel

text: Emanuel Nobel oli isänsä tavoin innokas taiteen kerääjä ja hänen maalaus- ja esinekokelmiaan oli Nobelin perheen Pietarin asuipalatsissa ja perheen kesänviettopaikassa Kirjolassa Karjalan kannaksella. Merkittävä osa kokoelmista säästyi Venäjän lokakuun vallankumouksen jälkeen bolsevikkien takavarikoilta, sen sijaan Kirjola tuhoutui talvisodan aikana 1940.


title: Emanuel Nobel

text: Emanuel Nobel pakeni Venäjältä kesällä 1918 lokakuun vallankumouksen jälkeen. Nobelin perheen Venäjälle olleet omistukset muun muassa Branobel öljy-yhtiö joutuivat takavarikoitaviksi. Emanuel Nobel vetäytyi syrjään liiketoimista ja vietti viimeiset vuotensa Ruotsissa jossa hän myös kuoli.


title: Immanuel Nobel nuorempi

text: Immanuel Nobel nuorempi (24. maaliskuuta 1801 – 3. syyskuuta 1872) oli ruotsalainen insinööri, arkkitehti, keksijä ja teollisuusmies. Hän oli vanerin valmistuksessa käytettävän vanerisorvin keksijä. Arkkitehtinä Nobel suunnitteli muun muassa Turussa sijainneen Nobelin talon.


title: Immanuel Nobel nuorempi

text: Immanuel Nobelin lapsia olivat Robert Nobel, Ludvig Nobel ja Alfred Nobel. Yksi hänen pojistaan Emil Oskar Nobel kuoli nitroglyseriinillä tehtyjen kokeiden yhteydessä sattuneessa räjähdyksessä isänsä tehtaassa Heleneborgissa Tukholmassa vuonna 1864.


title: Immanuel Nobel nuorempi

text: Immanuel Nobel muutti perheineen Ruotsista Venäjälle vuonna 1838 myydäkseen siellä keksintöjään muun muassa veden alla räjähtävää merimiinaa joka kiinnostikin Venäjän keisari Nikolai I:stä. Nobel perusti vuonna 1842 Pietariin "Fonderies et Ateliers Mécaniques Nobel Fils" nimellä toimineen mekaanisen verstaan ja valimon. Nobelin tehdas sai Krimin sodan aikana 1853-1856 runsaasti tilauksia Venäjän hallitukselta ja tehtaassa työskenteli parhaimmillaan 1 000 työntekijää. Sodan päätyttyä tilaukset loppuivat kun uusi keisari Aleksanteri II supisti sotilasbudjettia ja Immanuel Nobel joutui vuonna 1859 luovuttamaan tehtaan velkojilleen muuttaen sitten perheineen takaisin Ruotsiin. Hänen pojistaan Robert ja Ludvig jäivät kuitenkin Venäjälle.


title: Nico Gross

text: Nico Gross (s. 26. tammikuuta 2000) on sveitsiläinen jääkiekkoilija, joka edustaa National League A:ssa pelaavan EV Zugin alle 20-vuotiaiden joukkuetta. Kauden 2017–2018 hän pelaa vuokrasopimuksella OHL-liigan Oshawa Generalsissa. Ollessaan vasta 16-vuotias, Gross nimettiin Sveitsin maajoukkueen kokoonpanoon alle 20-vuotiaiden MM-kilpailuihin 2017.


title: Lähetin-vastaanotin

text: Lähetin-vastaanotin on radio, jossa on sekä radiolähetin että radiovastaanotin samassa laitteessa. Suomen puolustusvoimissa 1960-luvulta alkaen nimettiin lähetin-vastaanottimet lyhenteeltään LV:iksi: LV-201, LV-202, LV-203, LV-211, LV-217, LV-317 jne.


title: AN/PRC-25

text:
AN/PRC-25 oli yhdysvaltalainen radiolähetin-vastaanotin. AN/PRC-25 toimi 50 kilohertsin taajuusvälillä kahdella taajuusalueella: 30,00–52,95 MHz ja 53,00–75,95 MHz. Radiota voitiin käyttää kaikkiaan 920 kanavaalla.
Suomeen hakittiin vuoden 1964 UNFICYP-rauhanturvaoperaatiota varten 92 AN/PRC-25 -radioita. Laitteet saivat puolustusvoimien käytössä nimen LV 311 (myös LV-311).


title: AN/PRC-25

text: AN/PRC-25:stä saadut hyvät kokemukset rohkaisivat Suomeen hankkimaan pataljoonaradioksi AN/PRC-77 (LV 217), jonka tehovahvistettu versio, LV 317, oli käytössä prikaatiradiona.


title: AN/PRC-25

text: Hồ Chí Minhin kaupungissa on pääpostiaseman edessä kahden sotilaan veistos, joista toisen sotilaan selässä on myös Vietnamin demokraattisen tasavallan käyttämän sotasaalis-AN/PRC-25.


title: Suuntaradiojoukkue

text: Suuntaradiojoukkue on ollut prikaatin viestikomppanian joukkue, jonka tehtävänä on ollut muodostaa suuntaradioilla pitkähkönä, 20 kilometrin - 50 kilometrin pituisia yhteyksiä sotatoimiyhtymä prikaatin alueella ja siitä taaksepäin armeijakuntaan. Nimitys suuntaradio tulee radiotyyppien kyvystä suunta-antennilla luoda yhteyksiä haluttuihin suuntiin, mutta ei pääsuunnan sivuille paljastumisen välttämiseksi ja suuremman hyötytehon saamiseksi yhteyden muodostamiseen. Myöhemmin suuntaradiojoukkueita kutsuttiin linkkijoukkueiksi, koska nimityksestä suuntaradioluovuttiin ja ryhdyttiin käyttämään englantilaisperäistä nimitystä linkki.


title: Venäjän puolustusministeriön Tu-154-onnettomuus (2016)

text: Venäjän puolustusministeriön Tupolev Tu-154 -onnettomuus tapahtui 25. joulukuuta 2016, kun Sotšista Syyriaan Venäjän ilmavoimien Hmeimimin lentotukikohtaan matkalla ollut Venäjän puolustusministeriön Tupolev Tu-154 -matkustajakone putosi mereen. Onnettomuudessa kuolivat kaikki koneessa olleet 92 henkilöä, joista 83 oli matkustajia ja kahdeksan miehistön jäsentä. Kone katosi tutkasta 20 minuuttia nousun jälkeen Venäjän aluevesillä Sotšin eteläpuolella Mustallamerellä. Konetyyppi on asetettu toistaiseksi lentokieltoon.


text: Koneen musta laatikko, runko ja osia on löytynyt merestä parin kilometrin päästä Sotšin rannikolta. Osat ovat levinneet puolen kilometrin säteelle ja ovat 27 metrin syvyydessä. Putoamissyyksi varmistui mustien laatikoiden analysoinnin jälkeen vika koneen siivekkeissä. Konetyyppi oli Tupolev Tu-154, jonka valmistus päättyi vuonna 2013. Tyypin koneita on tuhoutunut tätä ennen 69 kappaletta.


text: Matkustajina oli Puna-armeijan kuoron laulajia ja tanssijoita, sotilaita ja median edustajia.


text: Venäjän presidentti Vladimir Putin julisti 26. joulukuuta maansurun.


title: Robert Nobel

text: Robert Hjalmar Nobel (4. elokuuta 1829 Tukholma – 7. elokuuta 1896 Getå, Krokek, Östergötland) oli ruotsalainen insinööri ja teollisuusmies.


title: Robert Nobel

text: Robert Nobelin isä oli ruotsalainen insinööri, keksijä ja teollisuusmies Immanuel Nobel. Hänen veljiään olivat Nobel-palkintojen perustaja Alfred Nobel ja Venäjän öljyteollsuuden perustajana pidetty Ludvig Nobel. Isä Immanuel Nobel muutti perheineen Ruotsista Venäjälle 1838 myydäkseen siellä keksintöjään muun muassa veden alla räjähtävää merimiinaa joka kiinnostikin Venäjän keisari Nikolai I:stä ja hän perusti vuonna 1842 Pietariin "Fonderies et Ateliers Mécaniques Nobel Fils" nimellä toimineen mekaanisen verstaan ja valimon. Nobelin tehdas sai Krimin sodan aikana 1853-1856 runsaasti tilauksia Venäjän hallitukselta ja tehtaassa työskenteli parhaimmillaan 1 000 työntekijää. Sodan päätyttyä tilaukset loppuivat kun uusi keisari Aleksantari II supisti sotilasbudjettia ja Immanuel Nobel joutui vuonna 1859 luovuttamaan tehtaan velkojilleen muuttaen sitten perheineen takaisin Ruotsiin. Hänen pojistaan Robert ja Ludvig jäivät kuitenkin Venäjälle.


title: Robert Nobel

text: Robert Nobel oli ollut pari vuotta merillä ja työskennellyt sitten isänsä tehtaassa Pietarissa. Hän muutti 1860-luvulla Suomeen ja perusti Helsingin lähistölle tehtaan valmistamaan uutta nitroglyseriini-räjähdysainetta. Robert Nobel palasi vuonna 1871 Pietariin. Vuonna 1873 hänen veljensä Ludvig Nobel sai Venäjän hallitukselta suuren kivääritilauksen ja hän lähetti Robertin hankkimaan kiväärien tukkeja varten pähkinäpuuta Kaukasuksen alueelta. Robert osti kuitenkin pähkinäpuun ostoon tarkoitetuilla 25 000 ruplalla pienen öljynjalostamon Bakun alueelta ja hän sai sitten Ludvigilta lisää rahaa jalostamon uudistamiseen ja laajentamiseen. Vuoteen 1876 mennessä Nobelin veljesten jalostamosta oli tullut Bakun johtava öjynjalostamo ja samana vuonna Nobel lähetti ensimmäisen valopetroolitoimituksen Bakusta Pietariin. Ludvig Nobel perusti vuonna 1879 Branobel-öljyhtiön (nimi oli lyhenne venäjän kielen sanoista "братьев Нобель", ""Nobel veljekset"") jossa hänen veljensä Robert ja Alfred olivat myös osakkaina.


title: Robert Nobel

text: Robert Nobel joutui terveyssyistä lähtemään 1881 Bakusta ja hän palasi Ruotsiin jossa hän asui viimeiset vuotensa.


title: Arnold Matteus

text: Arnold (Arno) Alvil Matteus (1./13. joulukuuta 1897 Kärgulan kunta, Viron kuvernementti – 30. marraskuuta 1986 Tartto, Viro) oli virolainen arkkitehti.


title: Arnold Matteus

text: Matteus aloitti vuonna 1918 opinnot Tarton yliopistossa fyysis-matemaattisessa tiedekunnassa. Vuosina 1919–1920 hän osallistui Viron vapaussotaan. Hän opiskeli 1921–1925 Karlsruhen teknillisessä korkeakoulussa arkkitehtiosastolla.


title: Arnold Matteus

text: Matteus oli vuosina 1926–1935 ja 1941–1944 Tarton kaupunginarkkitehti ja 1944–1960 Tarton kaupungin pääarkkitehti.


title: Arnold Matteus

text: Matteus työskenteli pitkään Tarton kaupunginarkkitehtina ja vaikutti merkittävästi Tarton arkkitehtuuriin. Hänen työnsä edustivat pääasiassa funktionalismia.


title: Arnold Matteus

text: Kaupunginarkkitehtina ja yksityisenä arkkitehtina hän suunnitteli yksin tai yhdessä muiden kanssa lähes 600 hanketta. Matteuksen työluettelo, jossa oli yli tuhat nimikettä, katosi sodan aikana.Matteus oli korp! Ugalan jäsen ja taideyhdistys Pallaksen johdossa 1943–1944.


title: Ilmarinen (1863 höyrylaiva)

text: Ilmarinen oli rautarunkoinen höyrylaiva joka rakennettiin Tampereella Tampereen Pellava- ja Rautateollisuus Oy:n konepajalla 1862–1863 ruotsalaisen insinööri Hermann Kauffmanin piirustusten pohjalta. Laiva oli ensimmäinen Hämeen vesistöissä liikkunut potkurialus.


title: Ilmarinen (1863 höyrylaiva)

text: Ilmarinen matkasi heinäkuussa 1863 Tampereelta Hämeenlinnaan ja onnistui suurien vaikeuksien jälkeen nousemaan ylös Lempäälän Kuokkalankoskea joka yhdisti Pyhäjärven ja Vanajaveden vesistöt. Saman kosken nousi ylös vuonna 1866 myös siipirataslaiva Vanaja mutta sen jälkeen kosken kautta ei kulkenut enää laivoja. Hämeenlinnan ja Tampereen välillä matkustajat joutuivat siirtymään jälkaisin Lempäälän Havaslahdesta maakannaksen poikki Kirkkojärven rantaan Pyhäjärven puolelle siihen saakka kunnes kannaksen poikki valmistui 1874 Lempäälän kanava.


title: Ilmarinen (1863 höyrylaiva)

text: Kuokkalankosken pohjoisrannalle Tampereentien sillan viereen pystytettiin vuonna 1963 höyrylaiva Ilmarisen Kuokkalankosken nousun 100-vuotismuistomerkki.


title: William Coley

text: William Bradley Coley (1862–1936) oli yhdysvaltalainen lääkäri ja varhainen syöpähoidon immunoterapian kehittäjä. Immunoterapiassa ei suoranaisesti tapeta syöpäsoluja vaan kiihdytetään kehon omaa puolustusjärjestelmää toimimaan syöpää vastaan. Näin kehittyi "Coleyn toksiiniksi" nimitetty syöpälääke.


title: William Coley

text: Coley toimi New Yorkissa kirurgina ja hoiti kirurgialla myös syöpäpotilaita. Syövän hoitoon ei ollut käytettävissä sädehoitoa eikä lääkkeitä. Havaittiin, että jos syöpäpotilas sai bakteeritulehduksen, kasvain saattoi pienentyä tai jopa hävitä. Vuonna 1891 Coley alkoi rokottamalla tartuttaa streptokokki-bakteeritulehduksia sellaisiin sarkoomapotilaisiin, joita ei voitu enää auttaa kirurgialla. Monet luusyöpää, melanoomaa ja munuaissyöpää sairastaneet potilaat saivat hyötyä hoidosta tai jopa paranivat. Coley ei saanut hyvistä hoitotuloksista huolimatta arvostusta kollegoiltaan, koska virallinen totuus oli, että syöpää hoidetaan kirurgialla. Kovin kritiikki tuli hänen entiseltä akateemiselta opettajaltaan James Ewingiltä.


title: Mikko Spolander

text: Mikko Spolander on suomalainen taloustieteilijä. Hän työskentelee valtiovarainministeriön kansantalousosaston osastopäällikkönä. Aiemmin Spolander on työskennellyt ekonomistina Suomen Pankissa sekä Euroopan keskuspankissa. Hän toimi Taloustieteellisen Seuran puheenjohtajana vuonna 2001.


title: Mikko Spolander

text: Koulutukseltaan Spolander on kauppatieteiden lisensiaatti Helsingin kauppakorkeakoulusta. Hän valmistui lisensiaatiksi otsikolla "Measuring exchange market pressure and central bank intervention" vuonna 1999. Spolanderin ohjaajana toimi professori Pertti Haaparanta.


title: Mikko Spolander

text: Spolander oli RUK-kurssin 200 oppilaskunnan hallituksen puheenjohtaja.


title: London Boys

text: London Boys oli brittiläinen Edem Ephraimin ja Dennis Fullerin diskoa, popmusiikkia ja soulia soittanut yhtye, jonka kotipaikka oli Saksan Hampuri. Se oli aktiivinen 1985–1995. Tunnettuja London Boysin kappaleita ovat muun muassa ”I Gonna Give My Heart”, ”London Nights”, ”Harlem Desire” ja ”Requiem”. Ephraim ja Fuller kuolivat auto-onnettomuudessa Alpeilla vuonna 1996.


title: Guy III

text: Guy III (855 – 12. joulukuuta 894) oli Spoleton herttua vuodesta 880, Italian kuningas vuodesta 889 ja Pyhän roomalaisen keisarikunnan keisari vuodesta 891 kuolemaansa saakka. Hän oli keisarikunnan perustajan, Kaarle Suuren lapsenlapsenlapsi ja Spoleton herttua Guy I:n poika. Guy III perusti Guideschi-dynastian (891–898).


title: M.I.A:n diskografia

text: Tämä on brittiläisen muusikon M.I.A:n diskografia.


title: AIM (albumi)

text: AIM on brittiläisen muusikon M.I.A:n albumi, joka julkaistiin 9. syyskuuta 2016.


title: Lauri Itkonen

text: Lauri Arvid Itkonen (29. maaliskuuta 1865 Kuopio – 3. kesäkuuta 1925 Helsinki) oli suomalainen kirkkoherra ja teologian kunniatohtori.


title: Lauri Itkonen

text: Itkosen vanhemmat olivat leipuri, lasimestari, kartantekijä Lars Petter Itkonen ja Maria Loviisa Puustinen. Hän pääsi ylioppilaaksi 1882 Kuopion lyseosta ja suoritti 1887 Helsingin yliopistossa teologian erotutkinnon. Itkonen vihittiin papiksi 1887. Hän sai teologian kunniatohtorin arvon 1923.


title: Lauri Itkonen

text: Itkonen oli aluksi kirkkoherran apulaisena Paltamossa ja armovuoden saarnaajana Sotkamossa. Hän oli sitten Pulkkilan kappalaisena 1889–1899 ja sen jälkeen Inarin kirkkoherrana 1899–1914 ja viimeksi Vihdin kirkkoherrana vuodesta 1914 alkaen. Hän sai rovastin arvon 1912.


title: Lauri Itkonen

text: Itkonen suoritti Helsingin yliopistossa inarinsaamen tutkinnon ennen Inarin kirkkoherraksi tuloaan. Hän käänsi 1900-luvun alussa yhdessä kielimestareina toimineiden Iisakki Mannermaan ja inarinsaamelaisen lukkari Heikki Mattuksen kanssa inarinsaamen kielelle piispa J. L. Rylen hengellisen kirjasen, Katkismuksen ja seminaarin esimiehen F. W. Sundwallin Raamatun historian. Koska saamenkielisten kirjojen julkaisemiseen ei myönnetty riittävästi varoja Itkonen siirtyi hebrean kielen tutkimiseen. Hän alkoi tutkia Psalmeja ja Jesajan kirjettä ja sai tutkimuksiensa ansiosta Suomen Tiedeakatemian jäsenyyden, raamatunkääntämiskomitean varajäsenyyden ja teologian kunniatohtorin arvon. Kesällä 1912 Inarin pappila paloi Itkosen ollessa saarnamatkalla Inarin Kultalassa ja palon yhteydessä tuhoutui myös Itkosen kokoama saamenkielisen kirjallisuuden arkisto. Pian tämän jälkeen Itkonen siirtyi kirkkoherraksi Vihtiin.


title: Lauri Itkonen

text: Lauri Arvid Itkonen oli naimisissa vuodesta 1887 Paltamon kunnankirjurin tyttären Amanda Sofia Karjalaisen kanssa. Heidän lapsiaan olivat saamen kielen ja saamelaiskulttuurin tutkija Toivo Immanuel Itkonen, varatuomari, saamelaiskulttuurin tutkija ja Enontekiön nimismies Lauri Ilmari Itkonen, kirkkoherra, Saamelaisten kristillisen kansanopiston rehtori, historiantutkija ja kirjailija Tuomo Itkonen sekä akateemikko Erkki Itkonen.


title: Kynttiläkaari

text: Kynttiläkaari ("Der Schwibbogen") on Erzgebirgen alueella itäisessä Saksassa puusta valmistettu joulun aikaan käytettävä kynttiläkoriste.


title: Kynttiläkaari

text: Erzgebirge on vanhaa kaivosaluetta. Kaivosmiehet kokoontuivat aikoinaan jouluaattoa edeltävän työvuoronsa aikana yöllä tai varhain aamulla kaivoskäytävälle viettämään yhteistä hartaushetkeä ja iloista juhlaa, jota kutsuttiin nimellä Mettenschicht. Valoa maan syvyyksiin loivat vain kaivoslamput ja kynttilät. Kynttiläkaaren sanotaankin symboloivan valoin koristeltua kaivostunnelin suuaukkoa.


title: Kynttiläkaari

text: Perimätiedon mukaan kaivostyökaluseppä Johann Teller Johanngeorgenstadtin kaupungista valmisti vuoden 1726 vaiheilla ensimmäisen tämän tyyppisen kynttiläkaaren. Ensimmäisten kaarien kuva-aiheet olivat pääasiassa uskonnollisia, mutta 1800-luvulla niissä alkoi esiintyä myös ihmisiä arkipäivän askareissa. Tyypillinen Erzgebirgen kynttiläkaari on peräisin vuodelta 1937. Sen keskellä on kaksi kaivosmiestä ja heidän vierellään puunveistäjä ja pitsinnyplääjä.


title: Kynttiläkaari

text:
Nykypäivän kynttiläkaarissa käytetään sähkökynttilöitä. Kynttiläkaaren kuvioiden aihepiiri on nykyään lähes rajaton. Perinteisen Erzgebirgen kynttiläkaaren lisäksi suosittuja aiheita ovat metsä, Kristuksen syntymä ja vuoristomaisemat. Seiffenin kynttiläkaareen kuuluu lumen peittämien leluntekijöiden mökkien keskeltä kohoava Seiffenin kirkko.
Erzgebirgen kaupunkien ja kylien asukkaiden ikkunoissa kynttiläkaaria näkee tuhansittain. Lisäksi myös monien vuoristoseudun paikkakuntien sisääntuloteiden varsilla on kookkaita kaaria, jotka toivottavat tulijan tervetulleeksi.


title: Kokemusasiantuntija

text: Kokemusasiantuntija () on henkilö, jolla on omakohtaista kokemusta jostakin psyykkisestä tai fyysisestä sairaudesta, vammasta tai muusta vaikeasta elämäntilanteesta ja on käynyt kokemusasiantuntijakoulutuksen. Kokemusasiantuntijoiden avulla kuullaan todellisia tarinoita sairauden tai elämänkriisin aiheuttamista oireista ja tunteista, hoidosta sekä kuntoutumista edistäneistä asioista. Kokemusasiantuntijat kehittävät palveluita paremmin asiakkaiden tarpeita vastaaviksi, lisäävät ihmisten ymmärrystä, muuttavat asenteita ja antavat toivoa muille samaa kokeneille.


title: Kokemusasiantuntija

text: Kokemustieto yhdistettynä koulutukseen luo kokemusasiantuntijan, joka osaa akuutisti sairastanutta laajemmin kertoa koko kuntoutuspolustaan.


title: Kokemusasiantuntija

text: Kokemusasiantuntijan kokemus voi olla esimerkiksi kaksisuuntainen mielialahäiriö, masennus, syömishäiriö, skitsofrenia, päihderiippuvuus, peliriippuvuus, syrjäytyminen, rikollisuus, väkivalta, psyykkinen trauma, Parkinsonin tauti, reumasairaus, diabetes jne. Myös sairastuneen omainen voi kouluttautua kokemusasiantuntijaksi, sillä sairastuminen vaikuttaa myös läheisiin. Kokemusasiantuntijoilla on yleensä kokemusta myös erilaisten palveluiden käyttämisestä, esimerkiksi poliklinikoista, sairaaloista tai kuntouttavasta työtoiminnasta.


title: Kokemusasiantuntija

text: Kokemusasiantuntijalla voi olla useampikin diagnoosi tai kokemus, kuten paniikkihäiriö ja kilpirauhasen vajaatoiminta sekä kokemus koulukiusaamisesta. Halutessaan hän voi kertoa vain yhdestä tai näistä kaikista kokemuksista ja miten ne mahdollisesti ovat vaikuttaneet toisiinsa. Kokemusasiantuntija saa aina itse päättää, mistä kokemuksistaan hän puhuu ja kuinka tarkasti.


title: Kokemusasiantuntija

text: Kokemusasiantuntijoita voidaan hyödyntää mitä moninaisimmissa tehtävissä ja organisaatioissa. He voivat esimerkiksi pitää luentoja ja alustuksia sosiaali- ja terveysalan opiskelijoille ja ammattilaisille, yliopistoille, lukioille, järjestöille, seurakunnille, sairaanhoitopiireille ja muille kohderyhmille. Alustuksen tarkoituksena on auttaa kuulijoita ymmärtämään, millaista on elää kyseisen kokemuksen kanssa, miltä se tuntuu, miten kuntoutuminen tapahtui, mitkä seikat auttoivat toipumisessa ja miten ammattiauttajat voivat toimia edistääkseen kuntoutumista.


title: Kokemusasiantuntija

text: Muita tyypillisiä työtehtäviä ovat muun muassa palveluiden arvioiminen, suunnittelu ja kehittäminen, ammattilaisen työparina toimiminen, erilaisiin työryhmiin, asiakasraateihin ja tapahtumiin osallistuminen, ryhmänohjaus sekä vertaisryhmissä vierailu. Kokemusasiantuntijat voivat toimia myös elävinä kirjoina ja tukihenkilöinä sekä antaa haastatteluja tutkimusta, opinnäytetyötä, lehtiartikkelia tai tv-ohjelmaa varten. Esimerkiksi HUS hyödyntää kokemusasiantuntijoiden osaamista


title: Kokemusasiantuntija

text: Tehtävissä toimiminen edellyttää eri näkökulmien huomioimista ja kykyä kertoa tarinansa ymmärrettävästi ja tiivistetysti kuulijoille. Kokemustieto onkin aina pitkällisen jäsentelyn ja koulutuksen tulos, ja työtehtävistä maksetaan asianmukainen palkkio.


title: Kokemusasiantuntija

text: Kokemusasiantuntijuudella ei pyritä korvaamaan ammattiauttajien työtä, vaan täydentämään palveluita. Tietoa ja kokemusta yhdistämällä saadaan uudenlaista tietoa ja löydetään näkökulmia, jotka auttavat suunnittelemaan entistä parempia, toimivampia ja todennäköisesti myös edullisempia palveluja.


title: Kokemusasiantuntija

text: Kokemusasiantuntijoita koulutetaan järjestöissä, yhdistyksissä ja sairaanhoitopiireissä. Koulutuksessa työstetään omaa elämäntarinaa, perehdytään erilaisiin kokemusasiantuntijatehtäviin, tehdään tutustumiskäyntejä sekä harjoitellaan esiintymistä, erilaisia tarinankerrontatapoja, palautteen antamista ja vastaanottamista, viestintä-, vuorovaikutus- ja ryhmänohjaustaitoja. Koulutuksissa on perinteisesti keskusteltu paljon ja jaettu kokemuksia muun muassa kuntoutumisesta, hoidosta, asenteista ja toivon merkityksestä.


title: Kokemusasiantuntija

text: KoKoA -Koulutetut Kokemusasiantuntijat ry on julkaissut koulutussuositukset


title: Karangana

text: Karangana on maalaiskunta ja sen keskuskylä Sikasson alueen Yorosson piirissä Malissa. Se sijaitsee Koutialan ja Burkina Fason välisen maantien varrella 33 kilometriä Yorossosta lounaaseen. Kunnassa on 17 000 ja kylässä 4 000 asukasta (vuonna 2009).


title: Karangana

text: Karanganan kunnan pinta-ala on noin 216 neliökilometriä. Se rajoittuu koillisessa Yorosson ja Kiffosso I:n, idässä Kouryn, etelässä Ourikélan sekä lännessä Koutialan piirin Nafangan ja pohjoisessa Zébalan kuntiin. Seutu kuuluu Sudanin ilmastovyöhykkeeseen.


title: Karangana

text: Kuntaan kuuluu yhdeksän kylää. Asukkaat ovat etupäässä miniankoja.


title: Karangana

text: Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat puuvilla, durra, hirssi ja maissi. Kotieläimiä ovat naudat, lampaat, vuohet ja aasit. Teollisuus käsittää puuvillankäsittelylaitoksen ja myllyn.


title: Karangana

text:
Kunnassa toimii kymmenen alakoulua, kolme koulutus- ja kehittämiskeskusta (CED), yläkoulu ja koraanikoulu. Karanganassa on terveyskeskus.
Paikallisia nähtävyyksiä ovat muinaiset raudantuotannon jäänteet, pyhät puut ja lammet krokotiileineen ja pyhine kaloineen, Noupinésson luolat sekä miniankojen perinteinen kulttuuri.


title: Joulupyramidi

text: Joulupyramidi ("Die Weihnachtspyramide") on Erzgebirgen vuoristoalueella itäisessä Saksassa puusta valmistettu joulukoriste.


title: Joulupyramidi

text: Joulupyramidit kuuluivat jo 1700-luvulla kirkkojen joulun ajan koristeisiin Erzgebirgen vuoristoseudulla. Erzgebirge on kaivosaluetta. Pyramidien toimintamekanismiin saatiinkin malli alueen kaivoskuiluissa käytetyistä nostolaitteista, joita käytettiin louhitun malmin kuljettamiseksi ylöskaivoksesta hevos- tai vesivoimalla. Tällaisia nostolaitteita käytettiin Erzgebirgessä jo 1400-luvulla.


title: Joulupyramidi

text: Joulupyramidin keskiakseliin on kiinnitetty vähintään yksi pyörivä alusta, jonka päälle on sijoitettu joulun perinteisiä hahmoja. Akselin yläpäässä on siivet samaan tapaan kuin meillä tunnetuissa enkelikelloissa. Pyramidia ympäröivät kynttilät, jotka palaessaan synnyttävät lämpöä samalla pyörittäen joulupyramidia. 1900-luvulta lähtien on myynnissä ollut myös sähkömoottorilla toimivia Erzgebirgen joulupyramideja, joissa on sähkökynttilät. Pyörivillä alustoilla olevat hahmot kuvaavat useimmiten joulukertomuksen tapahtumia. Muita suosittuja aiheita ovat kaivos- ja metsätyömiehet sekä enkelit. Joulupyramideissa voi olla joko vain yksi kerros, jotka toimivat kynttilöillä, tai niissä voi olla suurimmillaan jopa viisi kerrosta.


title: The Devil Put Dinosaurs Here

text: The Devil Put Dinosaurs Here on grungeyhtye Alice in Chainsin viides studioalbumi. Se julkaistiin 28. toukokuuta 2013 levymerkillä Capitol Records. Albumi on musiikinlajiltaan monimuotoinen, ja se yhdistelee bluesia, rockia ja metallimusiikkia. Albumi on sävyltään synkeä ja mollivoittoinen.


title: The Devil Put Dinosaurs Here

text: Albumi nousi Yhdysvalloissa Billboard 200 -listan toiselle sijalle. Suomessa se debytoi virallisen albumilistan kuudennella sijalla, ja se pysyi listalla yhteensä viisi viikkoa.


title: The Devil Put Dinosaurs Here

text: Album sai hyvän vastaanoton. Albumiarvosteluiden keskiarvoja mittaavan Metacriticin arvosana albumille on 70/100, mikä perustuu yhteentoista ammattilaisarvioon. Viihdesivusto Imperiumin Serpent kehui albumin moninaisuutta sekä piti yhtyeen musiikillista uudistumista onnistuneena. Kehuja saivat myös albumin tuotanto sekä musiikin ilmavuus. Rumban Kimmo Koskinen antoi albumille kolme tähteä viidestä. Hän piti albumin raskaita, laahaavia ja nerokkaita harmonioita sen vahvuutena ja heikkoutena, ja sanoi yhtyeen jäävän monipuolisuudessa sekä tempohaarukassa puolitiehen.


title: Maaliskuun 1. päivän liike

text: Maaliskuun 1. päivän liike (kor. 삼일운동, "sam-il undong") oli Korean miehityskaudella käynnistynyt korealaisten itsenäisyyttä kannattanut liike japanilaisia miehittäjiä vastaan vuonna 1919. 1. maaliskuuta alkaneiden mielenosoitusten tarkoituksena oli saavuttaa kansainvälistä huomiota ja saada Japani luopumaan Koreasta kansainvälisen painostuksen kautta. Kun kansainvälistä tukea ei kuitenkaan saatu, japanilaiset saattoivat tukahduttaa liikkeen väkivaltaisesti. Liikkeen tukahduttaminen vaikutti kuitenkin edelleen kansallistunteen ja japanilaisten vastaisuuden kasvuun. Nykyisin 1. maaliskuuta on kansallinen vapaapäivä sekä Pohjois-Koreassa, että Etelä-Koreassa.


title: Maaliskuun 1. päivän liike

text: Japani oli alkanut kilpailemaan läntisten suurvaltojen kanssa pyrkien lisäämään vaikutusvaltaansa Itä-Aasiassa, josta haluttiin markkina-alueita maan kehittyvälle teollisuudelle ja raaka-aineita ja elintarvikkeita Japanille. Korean niemimaata hallinnut Joseon-dynastia alistettiin Japanin protektoraatiksi marraskuussa 1905 ja elokuussa 1910 Koreasta tehtiin suoraan Japanin alainen siirtomaa. Kehitys ei tapahtunut ilman paikallista vastarintaa, vaan jo vuonna 1905 oli alettu muodostaa korealaisia vapaaehtoisjoukkoja japanilaisia vastaan. Korealaiset sissit kävivät lukuisia yhteenottoja japanilaisia vastaan, mutta liikehdintä tukahdutettiin pääosin vuoteen 1910 mennessä.